Jurassic World Lebih Mencemaskan, Tawar Kepuasan Tontonan Berganda

Ikutkan, premis cerita untuk membuka sebuah zoo dinosaur berkonsepkan taman tema sahaja boleh diperdebat, namun tolak tepi faktor logik kerana dalam filem, apa saja boleh dibikin dan mengambil kira keseronokan merasa aksi berkejar-kejaran dengan segala macam dinosaur ganas, ternyata filem Jurassic World menawarkan kepuasan berganda.

Filem bergenre pengembaraan dan sains fiksyen ini merupakan sekuel ketiga atau siri keempat dalam francais Jurassic Park di mana filem ini tidak di adaptasi daripada novel berbanding dua filem pertama. Mengambil tempat sekitar 22 tahun selepas insiden di Isla Nublar, ceritanya berkisar mengenai taman tema dinosaur yang baru bernama Jurassic World dibuka di atas tapak asal Jurassic Park oleh jutawan Simon Masrani (Irrfan Khan).

Kisah bermula apabila dua beradik Zach dan Gray Mitchell (Ty Simkins & Ray Nick Robinson) pergi ke taman tema itu untuk melawat ibu saudara mereka Claire Dearing (Bryce Dallas Howard) , pengurus operasi taman itu namun mereka mendapati bahawa Claire terlalu sibuk dengan tugasnya yang perlu mengawal selia tarikan terbaru yang belum diumumkan, iaitu seekor dinosaur hibrid, Indominus Rex yang sangat merbahaya. Claire kemudian meminta Owen Grady , seorang pakar Velociraptor dan jurulatih, agar memastikan kandang dinosaur itu selamat tetapi sesuatu telah terjadi menyebabkan keadaan taman tema itu kucar kacir hingga mengancam nyawa. Akibatnya Claire dan Owen terpaksa menyelamatkan Zach dan Gray yang sesat di taman tersebut.

Jurassic World diarahkan oleh pengarah baru Collin Trevorrow yang mengambil tugas Joe Johnston dan Steven Spielberg (yang mengarahkan dua filem pertama). Pun begitu, Spielberg masih terlibat secara langsung di belakang tabir sebagai produser. Jadi anda tidak akan merasa asing apabila berada di dalam panggung kerana resepi lazim Spielberg masih dikekalkan. Saya tidak mengatakan Trevorrow tidak mempunyai gaya pengarahan tersendiri, sebaliknya francais ini sudah mempunyai trademark yang perlu dikekalkan dan melihat prestasi pengarah baru ini ternyata 20 minit pertama ternyata beliau boleh mengisi kerusi pengarahan sains fiksyen.

Dari segi jalan cerita, premis mengulangi siri pertama tetapi ditwistkan dengan isu-isu global seperti salah guna kuasa, kapitalisma dan kebejatan sains. Setiap watak ditonjolkan dengan karekter-karekter yang tersendiri seperti Claire yang terdesak untuk memastikan Masrani meneruskan kelangsungan taman tema tersebut yang sudah hampir ditutup. Biarpun saya tidak berkenan dengan tipikal watak wanita berkerjaya ditampilkan tidak berminat mempunyai keluarga, kurang sifat keibuan dan terlalu pentingkan kerja, namun di tangan Bryce Dallas Howard, Claire disempurnakan dengan menarik terutama ketika perubahan karekter.

Sementara itu Chris Pratt yang sinonim dengan watak komedi ditampilkan sebagai hero aksi bermuka ‘ketat’, tetapi mungkin kerana ‘charming’ nya masih ada, penonton terbuai sama dengan ‘romance’ antara watak Owen dan Claire. Ia manis, tetapi tidak berlebihan tambahan wujudnya watak-watak sampingan yang tidak kurang menonjol. Watak sampingan disini bukan saja watak manusia, tetapi juga watak – watak dinosaur . Kelibat Blue, Delta, Echo dan Charlie sebagai raptor yang dilatih oleh Owen ditampilkan dengan bersahaja. Watak yang paling mencuri tumpuan dalam filem ini adalah milik Jake Johnson (yang dikenali melalui sitcom New Girl) sebagai Lowery, operator bilik kawalan taman yang nerd.

Juga menarik ialah penonjolan watak Vic Hoskins oleh Vincent D’ Onofrio sebagai penjahat klise yang mahu mengambil kesempatan terhadap dinosaur. Bagi yang menonton filem pertama pasti mengenal watak Dr. Henry Wu (B.D Wong) yang dikekalkan dengan motifnya yang tersendiri. Dua beradik Gray dan Zach lakonan Ty dan Nick juga berkembang dan menjadi lebih menarik. Tidak klise seperti sebelum kebiasaan, watak remaja Zach tidak disogokkan dengan adegan percintaan remaja sebaliknya hanya fokus kepada perhubungan dua beradik itu yang hambar kerana keretakan rumahtangga ibubapa mereka.

Watak manusia sebetulnya hanya sampingan saja. Watak-watak ini tetap muncul jahil seperti biasa apabila mendatangi dinosaur yang sudah tentu merbahaya dan akibatnya penonton terus disajikan dengan babak-babak terdesak manusia menyelamatkan diri daripada penyakit yang dicari sendiri. Tetapi spotlight seharusnya tentang dinosaur namun tetap dibayangi oleh watak manusia. Contohnya terdapat babak yang menonjolkan tindakan Indominous Rex memerangi dinosaur-dinosaur lain atas nama ‘penciptaan genetik’ sekaligus menjadikan watak haiwan yang ‘tidak berakal’ dan ‘tidak berbahaya sekiranya tidak diganggu’ itu tetap dilogikkan dengan drama campurtangan manusia.

Pun begitu alasan itu memadai kerana saya tetap teruja kerana Trevorrow memuatkan hampir setiap dinosaur di zoo itu ke dalam filem ini dengan memanfaatkan kecanggihan CGI yang ada yang dijanakan dengan kemas dan lancar. Ia umpama perang dinosaur vs manusia di sebuah taman tema yang sangat menarik. Sejajar dengan konsep revisit file mini, skor muziknya digubah berdasarkan filem asal dengan menarik dan nostalgik sekali.

Setelah menonton filem ini, dapat penulis rumuskan bahawa formula daripada filem pertama digunapakai bagi mengimbau nostalgia penonton, cuma kali ini, atas kecanggihan teknologi , jalan ceritanya dapat dipadatkan dengan aksi pengembaraan yang lebih kreatif.

Dalam kalangan sekuel, ya filem ini terhebat namun secara lazimnya, ia sudah tentu masih belum dapat menandingi kehebatan dan keterujaan ketika menonton filem yang pertama pada 22 tahun yang lalu. Namun, Jurassic World adalah filem yang perlu anda tonton di musim panas tahun ini! Saya bagi 4 biji ROTIKAYA!


Zizan Razak Tangguhkan Perkahwinan?

Berita perkahwinan Zizan Razak sebelum ini memang mendapat perhatian ramai lebih lebih lagi ianya sesuatu yang mengejutkan buat semua lantaran hubungan beliau bersama kekasih lama sebelum ini baru sahaja putus tatkala pengumuman kahwin itu dibuat.

Ada ura ura mengatakan yang Zizan Razak dan pilihan hatinya, Nor Edura Diyana Hisham bakal melangsungkan perkahwinan pada Jun 2015 namun sehingga sekarang masih belum nampak persiapan yang sepatutnya dan ini menimbulkan spekulasi baru tentang mereka.

Bercakap kepada Harian Metro hari ini, Zizan Razak menjawab desas desus yang mengatakan majlis perkahwinan mereka terpaksa ditangguhkan kerana beberapa hal peribadi yang perlu mereka selesaikan dalam keluarga terlebih dahulu.

“Saya minta maaf tak dapat komen apa-apa tentang itu. Saya ada sebab yang terlalu peribadi membabitkan keluarga dan beberapa pihak lain untuk tidak bercerita lanjut. Tunggulah bila tiba masa sesuai saya akan bercerita. Saya harap anda faham dan hormati situasi saya sekarang”

Tidak mengapa Zizan Razak, dugaan hendak berkahwin memang besar tapi jika kuat jodohnya lambat laun akan bersatu juga. Kami peminat semua tetap tunggu majlis perkahwinan gilang gemilang anda. (rtky/m)


AC Mizal Pernah Minum Air Paip Di Zaman Susah, Tidak Tolak Rezeki Mendatang

Berkongsi cerita mengenai zaman sukarnya kepada Berita Harian baru-baru ini, Dato’ AC Mizal mengakui dia pernah terpaksa minum air paip demi untuk membayar bil bersalin anak pertamanya bersama Emylia.

“Setiap kali masa rehat, kawan-kawan ajak keluar makan dan saya akan cakap sudah kenyang. Sedangkan saya hanya meneguk air paip sebab nak kumpul duit untuk bayar bil bersalin. Pada mulanya, doktor beritahu isteri akan bersalin normal, entah macam mana Emylia perlu dibedah”

“Ketika itu, saya memang kusut dan runsing sebab duit hanya cukup untuk menjelaskan bil bersalin normal.
Saya memang tak ada duit langsung sampaikan terpaksa bagi isteri pakai baju saya. Ini kerana saya tak mampu hendak beli baju kehamilan. Ketika itu, simpanan cuma ada RM1,000 untuk kos bersalin”

“Apabila doktor cakap perlu dibedah, saya memang tak tidur lena sehinggakan terpaksa tidur di bawah katil hospital memikirkan duit. Ini kerana kawan-kawan yang rapat dengan saya semuanya menghilangkan diri”

“Mujurlah ada seorang hamba Allah yang sudi pinjamkan duit disebabkan saya tidak cukup RM800 untuk membayar bil hospital,” katanya yang menyatakan tidak pernah menolak rezeki sama ada kecil atau pun selepas itu.

Selain itu, AC juga menyifatkan hubungan yang baik dan bertolak ansur dengan isteri perlu bagi memastikan hubungan kekeluargaan berjalan lancar. Jika dilihatkan daripada kejayaan yang dikecapinya kini, ternyata pengorbanan pasangan ini sudah terbalas. (rtky/s)


Anak Tak Izinkan Siti Nordiana Kahwin Lagi

Siti Nordiana yang sudah 6 tahun hidup sebagai ibu tunggal ini mengakui terpaksa akur dengan permintaan satu-satu anaknya, Muhammad Rayyan Nakhaie yang berusia 7 tahun yang tidak membenarkan dia berkahwin.

“Saya rasa salah satu sebab mengapa saya tidak berkahwin lagi sehingga sekarang adalah sebab anak saya. Dia sendiri tidak boleh terima jika saya berkahwin dan ada lelaki lain yang mendekati saya. Mungkin dia kecil lagi dan banyak perkara yang dia tidak paham lagi”

“Kerana dia selalu rasa bapanya masih ada walapun dia sendiri sudah tahu yang bapanya sudah kembali ke rahmatullah. Jadi sehingga kini saya belum fikir untuk berumahtangga lagi kerana bukan senang untuk seorang lelaki hendak menerima saya bersama anak saya”

“Apa yang penting sekarang adalah anak saya, tentang jodoh saya serahkan kepada Tuhan,” katanya kepada portal Murai selain menyatakan kehidupannya sebagai ibu tunggal agak sukar kerana terpaksa membesarkan sendiri anaknya itu tanpa lelaki yang bergelar suami dan bapa kepada anaknya.

“Saya akui bukan mudah hidup sendiri ni. Lebih sukar apabila saya terpaksa membesarkan anak saya sendiri tanpa panduan seorang suami atau bapanya. Namun saya ambil ini sebagai cabaran hidup saya,” jelasnya lagi. (rtky/s)


Elfira Loy: Terima Kasih Kerana Doakan Kebahagiaan Kami

Tidak mahu membiarkan peminat terus tertanya-tanya mengenai status hubungannya bersama Baim Wong, Elfira Loy mengakui dia dan juga jejaka yang selalu dikaitkan bersamanya itu hanyalah sekadar kawan.

“Saya tidak pernah bosan ditanya perkara sama. Cuma tak seronok saya jawab tidak, sedangkan mereka mahu jawapan ya,” jawab Elfira yang mengetahui rata-rata peminatnya mahu mereka bersatu sebagai pasangan suami isteri.

“Terima kasih kerana mendoakan kebahagiaan kami. Namun ingin saya tegaskan, kami hanya kawan. Kami tidak pernah ada hubungan istimewa seperti yang yang diperkatakan. Dari dulu kami saling menjaga hati dan perasaan kerana masing-masing tidak tahu ada jodoh atau tidak.

“Kami tak tahu sama ada mahu jawab ya atau tidak,” jelas Elfira kepada Harian Metro. Janganlah risau Elfira, bila sampai waktunya nanti, akan tiba juga rasa cinta itu walau mungkin bukan pada Baim. Eh. (rtky/s)


Ashraf Muslim Banyakkan Bersabar, Fokus Pada Tanggungjawab Sebagai Suami

Menerima pelbagai tohmahan dan juga komen-komen negatif mengenai perihal rumah tangganya yang sering menjadi tumpuan ramai kerana berpoligami, Ashraf Muslim mengakui hanya mampu bersabar dan memberi tumpuan terhadap perkara yang sepatutnya.

“Bagi saya biarlah mereka nak bercakap, ini hal keluarga saya dan ia tidak boleh dikongsikan dengan orang lain tapi kalau mereka masih mahu bercakap saya tidak boleh berbuat apa-apa tapi yang berdosanya mereka”

“Kalau saya jelaskan perkara sebenar pun tidak ada guna kerana mereka masih akan bercakap perkara yang buruk. Yang penting saya perlu didik keluarga saya supaya lebih bersabar dan perlu faham kerana mereka bersama selebriti yang sering ditembak sana-sini”

“Apa yang berlaku, saya anggap ini adalah dugaan dan cabaran buat kami sekeluarga,” katanya kepada Sinar Harian sambil menjelaskan dia kini perlu bekerja keras lebih-lebih lagi menjelang kelahiran anak kedua bersama Sakinah. (rtky/s)


Bade Tidak Mahu Komen Permohonan Cerai Erma Fatima

Menurut pengarah filem Bade Azmi, dia tidak hadir pada sebutan kes permohonan cerai oleh isterinya, Erma Fatima pada hari semalam (Khamis) kerana tidak mengetahui mengenai perkara itu selain tidak dapat mana-mana panggilan telefon berhubung perkara berkenaan.

“Saya tak pernah dapat call dari mana-mana peguam (mengenai) hal ini,” katanya kepada mStar Online menerusi mesej WhatsApp, menjelaskan mengapa dia tidak menghadiri sebutan pertama kes permohonan cerai yang difailkan oleh Erma Fatima di Mahkamah Rendah Syariah Gombak Timur.

Sehubungan itu hakim Syarie, Shaiful Azli Jamaluddin membenarkan Erma mengemukakan notis amaran kerana ketidakhadiran suaminya itu. Erma selaku plaintif diwakili peguam Jamal Lokman Mohd Sulaiman.

Selain itu, Bade juga tidak memberikan sebarang komen mengenai permohonan cerai dibuat Erma itu. Kes berkenaan akan disebut semula 10 Ogos depan. (rtky/s)


Hairul Azreen Mengaku Terkilan Hantaran RM91,019 Jadi Pertikaian Ramai

Mengakui terkilan apabila ada sesetengah pihak mempertikaikan kemampuannya dalam berbelanja besar bagi meraikan majlis pernikahan dan resepsinya, Hairul Azreen menyatakan perkara itu sepatutnya tidak menjadi isu kerana ia adalah di atas kemampuannya.

“Saya tidak faham apabila ada segelintir pihak mempersoalkan wang hantaran dan majlis pernikahan saya sedangkan tetamu yang hadir semuanya gembira. Apa juga perbelanjaan yang diperuntukkan untuk majlis saya dan Hanis adalah hasil kerja keras saya”

“Berapa pun jumlahnya mestilah dalam kemampuan saya. Jadi, kenapa harus pertikai. Apa yang saya belanjakan adalah hadiah ikhlas buat isteri dan keluarga. Kalau saya tak mampu takkanlah saya berani mengeluarkan belanja sebesar itu”

“Doalah yang baik-baik buat dan Hanis, itu lebih molek daripada membangkitkan isu yang tidak perlu,” katanya kepada Harian Metro yang sebelum ini menyerahkan wang hantaran sebanyak RM91,019.90 sebagai simbolik kepada tarikh lahir isteri kesayangannya itu pada pernikahan mereka 5 Jun lalu. (rtky/s)


Erma Fatima Failkan Cerai Terhadap Suami

Berita Harian petang ini melaporkan yang pelakon dan pengarah tersohor, Erma Fatima telah memfailkan permohonan cerai terhadap suaminya, Badaruddin Azme (Bade) di Mahkamah Rendah Syariah Gombak Timur, selepas 24 tahun mendirikan rumah tangga.

Bagaimana pun, Badaruddin Azmi atau lebih dikenali dengan nama Bade Hj. Azmi gagal menghadirkan diri pada sebutan pertama kes perceraian mereka hari ini dan Hakim Syarie, Shaiful Azli Jamaluddin membenarkan Erma Fatima untuk mengeluarkan notis amaran.

Bade dan Erma bernikah pada 30 November 1990. Mereka memiliki lima anak angkat iaitu Syamil Ikhwan, 22, Ahmad Arir, 20, Ahmad Aifin, 18, Citra, 13 dan Nurain berusia sembilan tahun.

Sebelum ini, dalam temubual bersama mStar Online, Erma dan Bade menafikan akan bercerai malah Bade sebaliknya berkata dia masih sayangkan Erma. Bagaimanapun pada awal 2014, Bade telah berkahwin dengan wanita bernama Aida berasal dari Pahang.

Hasil perkahwinan bersama Aida, mereka mendapat anak lelaki hujung tahun lalu yang bernama Jihad yang kini sudah pun berusia enam bulan. (rtky/s)


Kamal Adli Serah Jodoh Pada Ketentuan Tuhan, Akui Emma Maembong Teman Rapat Ketika Ini

Selepas gosip di antara mereka hangat diperkatakan, Kamal Adli menyatakan bahawa dia menolak untuk menjalani sesi fotografi akhbar ataupun majalah bersama Emma Maembong bagi mengelakkan hubungan mereka terus disalahtafsirkan oleh semua pihak.

BACA: Emma Maembong, Kamal Adli Tidak Mahu Letak Harapan Dalam Hubungan

“Ada yang minta untuk menggandingkan kami dalam sesi fotografi tetapi rasanya lebih baik kami tidak berbuat demikian. Ini kerana nanti akan timbul pelbagai cerita kurang enak seperti mana berlaku sebelum ini,” katanya kepada mStar Online.

Selain itu, Kamal turut mengakui bahawa Emma merupakan rakan wanita yang paling rapat dengannya ketika ini dan dia selesa bersahabat dengannya.

“Kami masing-masing ada pengalaman pahit dalam percintaan sebelum ini dan lebih baik kami bersahabat sahaja buat masa sekarang. Tidak ada apa yang ingin kami sorokkan pun dan meletakkan soal jodoh kepada ketentuan Allah,” jelasnya. (rtky/s)


Emma Maembong Berhijab Bukan Ikut Trend, Mohon Peminat Beri Masa Untuk Berubah

Sejurus dakwaan pelakon manis Emma Maembong yang berpakaian ketat dikritik hebat oleh segelintir peminat di laman sosial Instagram, Emma tampil memberikan penjelasan perihal isu tersebut.

“Emma berubah secara perlahan-lahan, tidak ada orang berubah akan terus pakai purdah sampai buka mata dua. Daripada Emma tak berubah lebih baik Emma berubah secara perlahan-lahan. Mengenai seluar ketat rasanya ramai lagi orang pakai sebegitu dan bukannya Emma seorang,” katanya yang ditemui semasa Majlis Pelancaran 2 Drama Terbaru terbitan HyppTV kelmarin.

Melihatkan Emma selalu dijadikan mangsa bulian di laman sosial, pelakon itu menafikan hal itu dan memberitahu bukannya dia seorang sahaja yang terkena malahan ramai lagi artis lain di luar sana.

“Emma tak rasa apa pun, bagi Emma semua orang kena benda yang sama. Kalau Emma buat apa-apapun kalau orang tak suka kita buat macam mana pun orang tetap tak suka. Jadi kalau kata nak jadi isu di ‘attack’ ramai-ramai di Instagram, saya tengok mereka bergaduh dan saya biarkan sahaja.

“Kalau orang tegur Emma secara nasihat dan baik, Emma akan fikirkan dan ambil teguran itu. Tapi kalau secara kasar tidak mengapalah,” tambahnya lagi.

Tambah Emma lagi, dia mahu berubah secara perlahan-lahan dan tidak mengikut trend atau paksaan daripada mana-mana pihak apabila dia membuat keputusan untuk berhijab.

“Semua orang pun sama kalau orang itu sebelum ini yang merokok dan mahu berhenti dia akan perlahan-lahan berhenti begitu juga dengan Emma. Emma sendiri baru sahaja berhijab dan bukannya berhijab untuk mengikut trend ke apa. Itu semua atas kehendak Emma sendiri yang mahu berubah secara perlahan-lahan”

“Lagipun takkan nak jelaskan satu per satu kepada setiap orang. Bukan Emma sahaja cuba tengok orang sekeliling contohnya kakak, emak dan yang lain-lain cuba tengok dan tegur mereka terlebih dahulu,” jelasnya.

Bagaimanapun, Emma berkata dia tidak terjejas atau tertekan dengan media sosial kini yang seolah-olah sesuka hati untuk cuba menjatuhkan atau mengaibkan seseorang artis atau mana-mana VVIP yang lain sekalipun.

“Bagi Emma sendiri tidak tertekan pun. Mereka rasa artis ini tidak mempunytai perasaan dan mereka buat artis ini sebagai bahan kutukan. Tapi setiap hari dalam kehidupan mereka artis juga jadi bahan menghiburkan mereka semua,” ujarnya. (rtky/h)


Izreen Azminda Selesa Hidup Solo, Fokus Pada Anak

Meskipun perkahwinan Izreen Azminda terkubur di pertengahan jalan, sikapnya serta bekas suami, Muhammad Riza Baharudin,32, professional apabila Izreen telah bekerjasama di bawah pengarahan bekas suaminya itu.

“Saya dan Riza masih berkawan baik, bukan kerana anak semata-mata, tetapi juga sebagai rakan dalam satu industri. Riza sekarang sudah menjadi pengarah dan saya ada bekerja di bawah arahannya baru-baru ini dan Alhamdulillah saya rasa lebih mudah kerana saya tahu apa yang dia mahu malah kerja juga lancar”

“Bukan sahaja dengan Riza, saya juga tidak ada masalah bekerjasama dengan Botak (Johan Asa’ari) dan ada digandingkan bersama dalam satu telefilem baru-baru ini,” jelasnya.

Bagaimanapun Izreen juga tidak menolak sekiranya ditakdirkan dia menemui jodoh lagi, tetapi buat seketika ini dia lebih selesa dengan kehidupan solo bersama puteri sulungnya.

“Siapalah saya untuk menolak ketentuan Illahi. Andai suatu hari nanti, Allah takdirkan saya bertemu jodoh, saya terima. Tapi kini biarlah saya nikmati hidup sendiri, tanpa komitmen dengan mana-mana lelaki”

“Walaupun ada yang mendekati, tapi masih belum ada yang berjaya mencuit pintu hati saya kerana saya sudah tebalkan hati untuk memberi fokus terhadap anak dan karier terlebih dahulu,” tambahnya lagi.

Kehidupannya yang lepas tidak mahu diungkitkannya kembali dan apa yang penting sekarang ini, dia cukup bahagia bersama keluarga tercinta.

“Saya bukan mahu mendabik dada, tetapi Alhamdulillah walaupun hidup sendiri kini, tetapi saya bahagia. Bahagia kerana saya tidak lagi mempunyai komitmen besar melainkan anak sahaja.
“Saya suka apabila ada yang melihat saya bahagia dan gembira sekarang, kerana itulah yang saya lalui,” katanya sambil tersenyum.

Dalam pada itu, Izreen turut menasihati wanita lain di luar sana yang melalui nasib sama sepertinya untuk bangkit dari kenangan lalu dan memulakan hidup baharu.

“Saya berharap kekuatan dan kebahagiaan saya menjadi inspirasi buat wanita lain di luar sana. Hidup kita sekali sahaja, masa muda kita juga sekali. Jadi jangan bazirkan masa untuk meratap kegagalan yang berlaku, sebaliknya jadikan kegagalan itu sebagai inspirasi untuk anda bangkit dan meneruskan kehidupan,” tambahnya lagi. (rtky/h)


Peminat Dakwa Gambar Bogel Tasha Shilla Tersebar Di Instagram?

Dalam masa tidak sampai 24 jam, gambar separuh bogel seorang pelakon popular wanita telah tersebar luas malah apa yang lebih mengejutkan, terdapat beberapa individu meninggalkan komen pedas di akaun Instagram milik Tasha Shilla yang seakan mengaitkan nama pelakon itu dengan gambar tersebut.

Tidak mahu terus menuding jari dengan sekadar berpandukan komen-komen di laman sosial yang mengaitkan dirinya, kami cuba untuk menghubungi pihak Tasha bagi mendapatkan penjelasan terus daripada pelakon ini sendiri.

Bagaimanapun usaha kami untuk hubungi Tasha Shilla sehingga pagi ini masih tidak berjawab.

Apa-apa pun, kita nantikan penjelasan yang akan keluar daripada mulut Tasha sendiri apabila dia sudah bersedia untuk bersuara nanti. (rtky/s)


Hafiz Suip Bersyukur Tunang Sangat Memahami Dirinya

Bakal menamatkan zaman bujang pada 14 Mei tahun hadapan (2016) bersama tunangnya Nureffy Jasreel, Hafiz Suip mengakui dugaan ketika bertunang memang lebih hebat mengalahkan situasi mereka ketika bercinta.

“Memang benar, masa bertunang banyak rintangan dan halangan yang perlu ditempuhi. Bergaduh-gaduh manja tu jangan cakap, lebih hebat dari semasa bercinta. Tapi saya bersyukur kerana apabila bersama dia, saya boleh menjadi diri sendiri”

“Tidak perlu berlakon menjadi orang lain dan dia cukup mengerti tentang diri saya,” jelas Hafiz sambil menyatakan tarikh pernikahannya nanti adalah bersempena hari kelahiran tunangnya itu.

Harapnya Hafiz sabar dalam menghadapi dugaan ketika bertunang ini. Malah peminat pun sudah tidak sabar menantikan mereka berdua naik pelamin da semoga perjalanan dan juga persiapan Hafiz serta Nureffy menjelang hari pernikahan nanti berjalan lancar. (rtky/s)


Aishah Ilias Suka Lelaki Dengan Keperibadian Melayu Sejati

Pelakon yang popular melalui drama Cinta Ibadah, Aishah Ilias menyatakan dia tidak tertarik pada jejaka kacak untuk dijadikan kekasih namun apa yang diinginkannya adalah seorang lelaki dengan sifat keperibadian seorang Melayu sejati. Wujud lagikah lelaki sebegini?

“Saya belum ada lagi, tengah mencari. Entah la saya pun tak tahu kenapa. Ada juga lelaki yang bertanya dan tak percaya kalau saya beritahu saya tiada teman istimewa. Sebenarnya, saya seorang yang segan sikit dengan lelaki. Mungkin sebab dalam famili saya tiada adik beradik lelaki”

“Jadi, memang susah kalau saya nak berbual dengan lelaki. Saya bukan terlalu memilih. Lagipun saya tidak minat lelaki yang kacak sangat sebab nanti kalau ada perempuan lain pandang dia, saya takut berasa cemburu,” katanya kepada portal Malaysian Digest.

Sebelum ini Aishah pernah digosipkan bercinta dengan pelakon Indonesia, Baim Wong namun dia menafikannya dan menyatakan mereka sekadar berkawan. Apa pun semoga Aishah bakal jumpa lelaki yang diidamkan. Cuba tanya Remy Ishak, mungkin? (rtky/s)


Tunai Pesanan Arwah Ibu, Johan As'ari Dalami Agama Di India Selama Empat Bulan

Demi menunaikan pesanan arwah ibunya, Johan As’ari akan berada di India selama empat bulan bersama rakan-rakannya di sana. Menurut Johan, dia ke sana adalah untuk mendalami ilmu Al-Quran selain ilmu hafazan dan mendekatkan diri kepada Allah.

“Saya akan menghabiskan masa selama 4 bulan di India, sekaligus mengambil peluang untuk mendekatkan diri dengan Allah. Sebenarnya saya telah lama menanam azam untuk ke sana, namun ekoran berdepan dengan tanggungjawab kerja, hasrat itu terpaksa ditangguhkan”

“Tambahan arwah ibu sendiri pernah menyuarakan hasratnya untuk saya memperbaiki ilmu hafazan kerana telah lama ditinggalkan. Disebabkan itu, saya nekad mengambil keputusan untuk meninggalkan Malaysia demi mengejar ilmu di sana”

“Saya akan berangkat ke India secara berkumpulan iaitu seramai tujuh hingga lapan orang. Di sana sudah ada rakan yang menunggu kami. Seorang daripada kami akan dilantik selaku ketua rombongan,” kata Johan yang bakal berpuasa dan menyambut Syawal di India kepada akhbar Kosmo!

Pasti ramai peminat setia pelakon ini akan merindui selebriti kesayangan mereka ini nanti. Semoga perjalanan pergi dan pulang serta keselamatan Johan sentiasa dipermudahkan di sana. (rtky/s)


Erra Fazira Nafi Bertudung Kerana Shahir

Kecoh juga baru baru ini kononnya tindakan Erra Fazira untuk berhijrah dan mengenakan tudung sepenuhnya dipengaruhi oleh Shahir AF8 yang sekian lama dikaitkan sebagai kekasih pelakon dan penyanyi tersebut — yang telah dinafikan oleh kedua dua pihak.

Bercakap kepada mStar Online baru baru ini, Erra Fazira menafikan khabar angin tersebut selain berkata perubahan beliau bukan kerana sesiapa dan bukan dilakukan atas dasar desakan mana mana pihak seperti didakwa sebuah akhbar baru baru ini.

“Let’s clear our mind about that. Perkara itu langsung tidak benar sama sekali. Penghijarahan ini berlaku bukan atas kehendak siapa-siapa. Itu semua atas diri sendiri. Saya lebih suka dan terima kasih kepada Allah kerana ianya berlaku tanpa desakan siapa-siapa,” ujarnya.

Erra Fazira juga berkata anaknya, Engku Aleesya Engku Emran adalah antara individu yang teruja & seronok dengan perubahan dirinya selain berkata penghijrahan beliau akan mengambil masa dan bukannya terus sempurna.

“Aleesya antara orang paling seronok melihat perubahan ini, Alhamdulillah. Lagipun sebelum ini dia pun ada lihat ibunya bertudung ketika menghadiri pelbagai aktiviti”

“Bagaimanapun, peralihan ini juga bukan datang dalam sekelip mata. Banyak perubahan yang perlu dilakukan secara perlahan-lahan,” tambahnya lagi. (rtky/m)


Rozita Che Wan Rancang Beli Rumah Dan Buka Restoran Di London, Paris

Mengakui tidak pernah bosan berkunjung ke London dan juga Paris, Che Ta mengakui dia dan juga suaminya, Zain Saidin memang berniat untuk membeli rumah dan turut mahu membuka restoran di sana.

“Insya-Allah kalau ada rezeki, saya dan suami mahu beli rumah di sana. Zain pun pernah mencadangkan supaya saya buka restoran di sana. Bagi merealisasikan impian itu, kami kena bekerja lebih keras,” katanya kepada Harian Metro.

Selain itu, Che Ta juga menyatakan bahawa dia turut merancang satu lagi percutian pada September nanti dan pastinya si comel, Aaisyah Dhia Rana akan turut serta dalam percutian itu nanti.

Menurut Che Ta lagi, dia tidak pernah ambil pusing tentang kritikan yang dilemparkan kepadanya setiap kali dia bercuti sambil menyatakan kehidupannya sama seperti orang lain, bekerja keras untuk dapatkan apa yang diimpikan. Tiada usaha dan hanya pandai kritik, memang tidak ke mana, bukan? (rtky/s)


Yana Samsudin, Suami Kongsi Gambar Percutian Di Instagram

Seronok kami melihat Yana Samsudin dan juga suami Fadzil Zahari ini meluangkan masa bersama-sama di kota Taipei, Taiwan. Malah peminat yang sentiasa mengikuti perkembangan mereka di Instagram turut sama berkongsi kegembiraan.

Menurut hashtag yang terdapat pada gambar dimuat naik oleh Yana, rupa-rupanya kehadiran mereka di Taiwan adalah untuk menjayakan sebuah program berbulan madu bagi pasangan selebriti yang baru berkahwin. Lebih seronok lagi, gelagat pasangan suami isteri ini di Instagram semuanya meriah-meriah belaka.

Apa-apa pun, semoga perjalanan Yana dan juga suami di sana sentiasa dipermudahkan dan selamat selalu. Agak-agaknya selepas Yana nanti, siapa mana pula yang berpeluang untuk pergi berbulan madu di dalam program berbulan madu ini nanti ya? (rtky/s)


Peminat Mahukan Emma Maembong Jadi Muslimah Solehah

Baru-baru ini, Emma Maembong ditegur peminat kerana berpakaian ketat dan ada yang mengatakan imej bertudungnya tidak sesuai dikenakan bersama seluar yang ketat. Kami percaya teguran daripada peminat ini merupakan teguran atas rasa sayang terhadap selebriti kegemaran mereka, bukan?

BACA: Emma Maembong, Kamal Adli Tidak Mahu Letak Harapan Dalam Hubungan

Di sebalik timbunan iklan-iklan di bahagian komen akaun Instagram milik Emma, terdapat beberapa komen yang menasihatkan agar pelakon ini supaya menutup aurat sepenuhnya dan bukan hanya sekadar menutup kepala.

Malah ini bukanlah kali pertama teguran dan juga nasihat sebegitu dilemparkan kepada Emma dan ada juga yang berbaur emosi. Emma sendiri pun tidak mudah melatah dengan teguran berkenaan. Kami terima ini sebagai dakwah siber, mungkin? (rtky/s)


Lima Bulan Tenangkan Diri Dan Kini Dazrin Kembali Aktif Berlakon

Mengambil masa kira-kira lima bulan untuk kembali menenangkan fikiran, Dazrin Kamarudin mengakui jiwanya terseksa sehingga menyebabkan dia tidak dapat memberi fokus dalam karier lakonan malah turut menolak beberapa tawaran yang diterima.

“Sebenarnya lima bulan saya mendiamkan diri kerana tidak boleh bekerja dan hilang fokus selepas kejadian tersebut. Dalam tempoh waktu itu, saya hilangkan diri sekejap untuk kenal diri semula dan atas nasihat rakan-rakan baru saya kembali berlakon,” katanya kepada mStar Online.

Dazrin menganggap perkara tersebut sebagai pengajaran selain mengakui dia sibuk membuat pengubahsuaian rumah yang baru dimiliknya – juga merupakan salah satu persiapan untuk perkahwinannya pada tahun lalu, ketika tempoh dia berdiam diri.

Sebelum ini, Dazrin telah merancang untuk melangsungkan perkahwinan bersama Amyra Rosli pada 8 Ogos 2014 namun majlis tersebut terpaksa dibatalkan pada saat-saat akhir kerana masalah yang dirahsiakan sehingga kini. (rtky/s)


Yuna Kekalkan Identiti Bertudung & Tidak Mudah Tunduk Pada Diskriminasi

Menurut Yuna kepada Newsweek, di awal penglibatannya di dalam bidang nyanyian di negara luar, dia pernah diminta untuk menanggalkan tudungnya namun tidak berbuat demikian.

“Ketika di awal karier saya, ketua syarikat rakaman pernah memberitahu saya – kamu mungkin perlu menanggalkan tudung – tapi tudung ialah identiti saya. Saya telah diminta untuk tanggalkan apa yang merupakan sebahagian dari hidup saya supaya boleh melakukan apa yang saya suka”

“Dan pada waktu itu, saya fikir saya perlu melakukan pengorbanan ini. Perlahan-lahan, saya belajar untuk mengatakan – tidak, inilah diri saya. Ini identiti saya dan saya mahu meneruskannya,” jelas Yuna menceritakan keadaannya di awal pembabitan dalam karier nyanyian.

Dalam perkembangan terbaru, Yuna akan membuat persembahan di WOW – Women of the World Festival di Harlem, New York pada 11 sehingga 14 Jun. Apa pun tahniah kepada Yuna kerana dapat mengekalkan identitinya sekaligus mempertahankan maruahnya sebagai seorang wanita agar tidak ditindas. (rtky/s)


Aliff Aziz Sedia Terima Nasihat, Sedang Berusaha Jadi Lebih Baik

Hujung minggu lalu, sebuah akhbar mingguan telah mengeluarkan laporan yang menegur Aliff Aziz yang dilihat kini sedang hangat dan asyik dilamun cinta bersama kekasihnya, Bella Astilla. Bagaimanapun, Aliff mengakui terkesan dengan teguran tersebut.

“Saya seorang yang terbuka dengan komen-komen nasihat serta kritikan yang diberi tetapi laporan yang ditulis terlalu keras dan bagi saya bukan cara itu nak beri nasihat. Ia ditulis seolah-olah kami berkelakuan tidak senonoh”

“Bukan itu caranya jika ingin memberi nasihat. Kasihanilah keluarga kami yang pastinya akan terkena tempias hanya kerana laporan itu. Saya tahu reputasi saya bukannya bagus sangat tetapi tidak bermakna kisah kami boleh ditulis begitu. Lagipun saya sedang berusaha untuk menjadi seorang yang lebih baik”

Mengakui dia tidak boleh terlalu terlebih-lebih dalam melakukan sesuatu perkara kerana boleh mengundang cakap-cakap orang dan meminta maaf kerana memuat naik gambar mesra bersama kekasih di akaun Instagram miliknya.

“Kekerapan memuat naik foto mesra kami bukan kerana mahu menunjuk-nunjuk, tetapi ini adalah cara saya menyampaikan rasa cinta pada dia (Bella) dan pada masa sama ingin berkongsi detik bahagia ini bersama peminat,” katanya yang dihubungi mStar Online. (rtky/s)


Shukri Yahya Rancang Nikah Hujung Tahun, Mohon Peminat Doakan Yang Terbaik

Kini sedang hangat dengan lakonannya sebagai Dr. Raden Amzar di dalam drama Dia Isteri Luar Biasa, Shukri Yahya memberitahu akhbar Kosmo! bahawa dia kini rancang untuk bernikah dengan pilihan hatinya, Tya Adnan pada penghujung tahun ini.

Shukri dan juga Tya yang berumur 24 tahun sudah mengikat tali pertunangan pada awal tahun 2014 dan akui pelakon ini lagi, jika ikutkan niat di hati, dia mahu agar majlis pernikahan dapat dilakukan kerana sudah lebih setahun bertunang.

“Insya-Allah kalau tiada aral melintang, rancangan awal kami adalah untuk bernikah pada penghujung tahun ini tetapi itu masih belum dipastikan lagi. Jika sudah ada tarikh tetap, saya tidak akan sorokkan daripada media”

“Tya seorang yang memahami tugas saya sebagai pelakon kerana dia dulu juga pernah berlakon, cuma memilih untuk menarik diri dari industri kerana mahu menguruskan perniagaan. Doakan kami dimurahkan rezeki untuk cepat-cepat mendirikan rumah tangga,” katanya. (rtky/s)


Sekitar Resepsi Ramona Zam Zam dan Rami Alashkar Di Perak

Ramona Zamzam dan juga suami, Rami Alashkar yang telah sah bergelar suami isteri pada 1 Mei lalu telah mengadakan majlis resepsi di Perak pada hujung minggu lalu yang turut dihadiri teman-teman rapat.

“Alhamdulillah semuanya berjalan dengan lancar dan seadanya. Oleh kerana adik Rami akan mengadakan majlis kahwin bulan Ogos di Qatar maka kami disyorkan untuk menganjak perancangan itu sebulan selepas itu”

“Oleh kerana terlalu lama jarak menanti, kami putuskan untuk bernikah lebih awal dan mempercepatkan apa yang patut,” kata Ramona sebelum ini pada majlis nikahnya sambil menjelaskan mengenai satu lagi majlis yang akan dilangsungkan pada September nanti.

Apa yang penting, mereka telah pun sah dan selamat bergelar suami isteri. Semoga psangan ini sentiasa dilimpahkan rezeki dan dipermudahkan segala urusan. (rtky/s)


Ibu Mertua Doakan Hanis Zalikha & Khairul Azreen Kuat Hadapi Dugaan

Ibu kepada Hanis Zalikha, Nani Rostam mengakui sikap rendah diri Hairul Azreen membuatkan pelakon itu disenangi oleh dirinya dan juga keluarga walaupun baru mula-mula berjumpa.

“Masa mula-mula berjumpa dengan Hairul lagi kami sudah suka akan sikapnya yang bertanggungjawab dan pandai mengambil hati hingga mudah buat orang suka kepadanya. Cuma kelakuannya sedikit agak kebudak- budakan, namun sikap rendah dirinya buat kami sekeluarga tertarik,” katanya kepada portal Murai.

Selain itu, ibu mertua Hairul Azreen ini juga menyatakan bahawa dia berharap agar Hanis dan juga menantunya itu tabah melayari bahtera alam rumahtangga yang sememangnya penuh dengan cabaran dan dugaan.

“Saya mendoakan agar mereka berbahagia dan kuat dalam menghadapi dugaan dan cabaran yang mendatang kerana dalam perkahwinan ada pasang surutnya dan harap mereka boleh bertolak ansur serta boleh menyelesaikan masalah dengan cara yang terbaik nanti,” luahnya. (rtky/s)


Elfira Loy Bercuti Bersama Rakan Di Greece

Seronok sungguh kami lihat Elfira Loy dan juga rakan-rakannya yang kini sedang bercuti di Greece. Apa yang lebih menarik, Elfira sempat mengingatkan dirinya di Instagram agar berbelanja dan membeli barangan yang diperlukan sahaja berada di luar negara.

Melalui gambar yang dikongsikna, Elfira sempat singgah sebentar di Manchester serta Liverpool dan kini berada di Santorini, Greece. Memang cantik-cantik gambar yang dikongsikan oleh pelakon dan pengacara yang comel berhijab ini.

Selain itu menurut Elfira di Instagram, niatnya untuk menjalankan penggambaran di Santorini juga sudah tercapai lebih-lebih lagi penggambaran tersebut adalah untuk jenamanya sendiri.

Apa pun, semoga percutian Elfira berjalan lancar dan dipermudahkan segalanya. (rtky/s)


Zul Ariffin Beri Penjelasan Dakwaan Tinggi Suara, Marah Peminat

Bukan kali pertama sebenarnya Zul Ariffin didakwa sebagai sombong dalam soal melayan peminat sebelum ini pun ada dakwaan yang mengatakan beliau enggan mengambil gambar bersama ketika ditemui peminat dengan alasan mahu menjaga privasi keluarga.

Kali ini, timbul pula dakwaan mengatakan Zul Ariffin meninggi suara & memarahi seorang peminat yang mengajak beliau bergambar bersama baru baru ini.

“Saya tidak marah dia (peminat), saya cuma bercakap dalam nada tegas kerana ketika itu adalah waktu saya bersama dengan keluarga.Saya faham dia mahu bergambar dengan saya, jadi saya cuma memintanya untuk bersabar sebentar”

“Tambahan pula, ketika itu, saya mahu menyimpan beg ibu saya sebelum kembali bergambar dengan peminat terbabit,” jelas Zul Ariffin kepada Sinar Harian hari ini.

Pelakon ini turut menambah yang ada segelintir peminat yang tidak sabar bergambar sehingga ada yang mengajak beliau selfie di dalam tandas dan menyifatkan perbuatan seperti itu tidak wajar dan tidak kena pada tempat.

“Nak berselfie pun kenalah tempat dan masanya juga. Ada yang minta nak berselfie semasa saya sedang membuang air kecil? Nak selfie apa dalam tandas? Itu nak selfie atau nak rakam gambar apa?,” tambahnya lagi tentang isu ini.

Zul Ariffin berkata dirinya menghargai sokongan peminat hasil kerja lakonan beliau namun meminta supaya perkara seperti ini tidak diperbesarkan. (rtky/m)


Neelofa Pantau Jualan Tudung Tiruan Guna Jenama Naelofar

Neelofa menjelaskan bahawa dia memandang serius tindakan sesetangah peniaga yang menjual tudung tiruan dengan menggunakan jenamanya. Bagaimanapun perkara tersebut dalam masa yang sama tidak menggugat perniagaan pelakon dan pengacara ini.

“Saya tahu banyak tudung tiruan Naelofar di luar sana dan saya mempunyai team tersendiri pantau berhubung perkara itu. Alhamdulillah, kebanyakan pihak yang kami jumpa, mereka memberi kerjasama dengan tidak menjual tudung tiruan Naelofar”

“Tetapi masih ramai lagi menjual, cuma saya tidak mempunyai masa untuk menguruskan perkara ini. Mujurlah ia tidak menggugat perniagaan saya,” katanya kepada mStar Online pada Isnin.

Selain itu, Neelofa juga apabila ditanya adakah dia boleh dipanggil sebagai jutawan muda seperti yang diperkatakan, Neelofa hanya tersenyum dan menganggap ia adalah satu doa daripada orang ramai. (rtky/s)


Fahrin Ahmad Rindukan Isteri, Tidak Sabar Untuk Puasa Bersama

Mengakui terasa ketiadaan isteri di sisi, pelakon Fahrin Ahmad turut menjelaskan dia berasa sunyi kerana sering sendirian akibat berjauhan dengan isteri walaupun sudah mendirikan rumah tangga pada 9 Mei lalu.

“Terasa juga bila dia (Elena) tiada di sisi, tetapi nak buat macam mana bukan? Konsep kami sekarang ini, kami akan berjumpa setiap dua minggu, sama ada dia datang ke sini (Malaysia) atau saya ke Dubai”

“Saya rasa perkara ini ada juga hikmahnya di mana kami dapat serasikan diri antara satu sama lain sebelum dia berhenti kerja dan menetap di sini,” katanya kepada mStar Online ketika diaju soalan berkaitan berjauhan dengan isteri.

Dalam pada itu Fahrin berkata, dia tidak sabar untuk melalui pengalaman berpuasa bersama memandangkan selama ini dia sering sendirian terutamanya ketika berbuka puasa. Seronok bukan main dia ya mahu tunggu puasa.

“Sebelum ini, jika tidak terlibat dengan sebarang majlis, saya akan berbuka puasa sendirian. Dan untuk tahun ini, perkara itu tidak akan berlaku. Elena sudah pun mengambil cuti untuk berpuasa pada minggu pertama bersama saya. Jujurnya saya teruja! Hahaha…” katanya. (rtky/s)


Scha al-Yahya Dan Awal Ashaari Bawa Lara Alana Bercuti Ke London

Anda tahu bila kami kekeringan cerita untuk dikeluarkan pada Isnin yang indah ini apabila gambar percutian anak selebriti pun kami jadikan bahan berita. Oh kami perlukan kerja baru. Lara Alana antara anak selebriti yang menjadi tumpuan ramai di internet, apalah salahnya.

Baru baru ini, pasangan Awal Ashaari dan Scha al-Yahya telah terbang ke kota London bersama anak mereka Lana Alana yang kami kira merupakan sebahagian dari percutian musim panas mereka ke bumi Eropah. Maklumlah, panas di Malaysia terlalu kuat bahangnya.

Ini pun bukanlah percutian pertama Lara Alana bersama ibu bapanya dan sebelum ini pun mereka sudah bersama ke Perth, Australia sebelum satu percutian pendek di Istanbul, Turki baru baru ini.

Untuk anda yang tidak mengikuti pasangan ini di Instagram, berikut merupakan beberapa keping gambar comel Lara Alana bersama Scha al-Yahya dan Awal Ashaari yang ketika ini masih berada di London sejak empat hari yang lalu. Enjoice! (rtky/m)


Mawar Rashid Menerima Banyak Tawaran Berlakon Selepas Isu GST

Walaupun menerima banyak kritikan dan kata kata kurang enak dari orang ramai selepas video beliau ditemubual untuk program Dewi Remaja 2014/15 tersebar, Mawar Rashid masih mahu melihat apa yang terjadi dari sudut positif dan percaya ianya satu perkara yang baik.

Bercakap kepada mStar Online semalam, Mawar Rashid mengakui yang beliau menerima banyak tawaran untuk berlakon selepas kontroversi GST tersebut dan menganggap ianya satu hikmah dan rezeki buat dirinya selepas menjadi perhatian ramai.

BACA: Mawar Rashid Akui Patah Semangat Kerana Kontroversi Tidak Tahu GST

“Saya tidak mahu bercakap mengenai isu (GST) ini lagi tetapi benar kontroversi tersebut telah memberi hikmah yang besar buat diri saya. Sejak isu tersebut menjadi viral, saya sering menerima tawaran lakonan pula. Alhamdulillah, dalam keadaan yang sangat serabut, Allah membuka pintu rezeki saya,” ujarnya.

Dalam temubual sama, Mawar rashid turut mengakui yang beliau kini sudah belajar lebih banyak tentang pengetahuan am dan lebih berjaga jaga dalam pertuturan ekoran apa yang dikritik ramai sebelum ini menyifatkan dirinya sebagai kurang bijak.

“Saya tahu macam-macam orang kutuk saya sebagai contoh tidak cerdik. Tak mengapa, itu semua pengajaran buat saya untuk menjadi seorang yang lebih pekla terhadap perkembangan semasa. Saya ingin menjadi seorang yang berguna buat masyarakat,” tambahnya lagi. (rtky/m)


Radhi OAG: Semua Manusia Baik Dan Yang Tidak Baik Itu Adalah Pemikiran Kita

Masih lagi terpalit dengan kisah lama berkaitan dengan dadah, Radhi OAG mengakui dia tidak kisah dengan pandangan sesetengah masyarakat yang masih memandang negatif terhadap dirinya.

“Tanggapan negatif terhadap saya, bukan masalah saya. Perkara ini bukan mudah untuk ditinggalkan. Buat masa sekarang, jika ada anak dan isteri, saya tak terfikir mengenai perkara tersebut. Kepada rakan-rakan yang lain, cepat-cepat dapatkan rawatan jika terjebak”

“Semua manusia baik, yang tidak baik itu adalah pemikiran kita, ubahlah pemikiran kita,” jelas Radhi penuh makna kepada Melodi ketika hadir dalam majlis aqiqah anak pertamnya bersama isteri, Nur Shahira Ayu.

Hasil perkahwinan bersama Nur Shahira Ayu, pasangan bahagia ini dikurniakan seorang cahaya mata perempuan yang diberi nama Nur Aishah. Semoga Radhi kuat menghadapi dugaan dan tidak mudah patah semangat malah peminat sentiasa memberi dorongan kepada penyanyi kesayangan mereka ini. (rtky/s)


Sudah Lama NIat Mahu Bertudung, Ayu Damit Anggap Sekarang Masa Terbaik

Menjelang bulan Ramadan yang bakal tiba, boleh dikatakan ramai juga selebriti sudah mula berhijrah ke arah yang lebih positif dengan mula mengenakan hijab sepenuhnya. Baru-baru ini, giliran penyanyi kelahiran pertandingan One In A Million, Ayu Damit pula untuk bertudung.

“Saya sudah pasang niat lama nak menutup aurat dan Alhamdulillah kini saya anggap masa terbaik untuk bertudung,” katanya kepada Berita Harian.

Januari lalu, Ayu telah selamat melahirkan anak ketiga mereka yang diberi nama Syed Aqif Najmi. Isteri kepada Syed Fauzi Syed Baharuddin itu sudah mempunyai tiga orang anak, hasil perkongsian hidup mereka.

Ayu juga memberitahu keputusannya untuk bertudung di laman sosial kerana ia merupakan salah satu platform yang mudah untuk berhubung dengan peminatnya. Semoga penghijrahan penyanyi ini bakal membawa kepada bahagia berpanjangan dan sentiasa dipermudahkan segala urusan. (rtky/s)


Shahir AF Jadi Semangat Erra Fazira Bertudung?

Baru-baru ini Erra Fazira sudah pun berhijrah dengan bertudung litup dan jika menurut sumber Kak Pora dari Berita Harian, Erra juga dalam masa yang sama turut mendapat kekuatan untuk berhijrah daripada Shahir AF.

Ketika ini Shahir didakwa telah pulang ke kampung halaman yang terletak di Perak dan membuka kelas fardhu ain di sana. Sebelum ini, Erra pernah memberitahu individu pilihan hatinya mempunyai ilmu pengetahuan yang mampu membimbingnya di dunia dan akhirat.

Malah mereka juga dikatakan pernah keluar bersama namun ketika ditanya mengenai perkara berkenaan, Erra tidak mengiyakan atau menidakkannya. Mungkin juga bila Erra sudah bersedia nanti, dia akan menjelaskan perkara ini.

Apa pun, jika benar Erra dan juga Shahir sedang bercinta, pastinya ramai peminat di luar sana sentiasa mendoakan kebaikan dan juga kebahagiaan buat mereka. (rtky/s)


Majlis Pernikahan Zizan Razak Masih Dalam Perbincangan

Sebelum ini Zizan Razak pernah dikatakan ingin mendirikan rumah tangga dalam bulan Mei mahupun Jun namun nampaknya sehingga hari ini, Zizan masih lagi belum berkahwin atau membuat sebarang persiapan.

Menurut Metro Ahad, Zizan tidak mahu memberikan sebarang komen mahupun kenyataan kerana perkara tersebut masih lagi dalam perbincangan keluarga kedua-dua belah pihak selain menyatakan butir perbincangan tidak boleh dikongsi kepada umum selagi belum ada kata putus.

Kiranya, majls pernikahan tersebut masih akan diadakan cuma ketika ini keluarga kedua belah sedang mencari masa dan tarikh yang sesuai. Kami yakin Zizan tidak akan menipu dan berdolak dalik dengan media dan juga peminat setianya di luar sana.

Peminat Zizan di luar sana pasti tidak sabar untuk menantikan idola mereka ini mendirikan rumah tangga dan seterusnya menjadi seorang bapa yang boleh dicontohi oleh peminat mereka. Semoga semua perancangan di pihak Zizan dan bakal isteri berjalan lancar dan dipermudahkan. (rtky/s)


Tasha Shilla Mahu Lihat Kesungguhan Hans Menangi Hatinya Kembali

Sering kali dilihat keluar bersama bekas kekasihnya, Tasha Shilla mengakui dia dan juga Hans Wong kini masih berdiri di atas status sahabat baik. Malah dalam masa yang sama dia tidak keberatan untuk kembali menerima Hans di dalam hidupnya.

Bagaimanapun, menurut ruangan Cik Pang di dalam akhbar Metro Ahad hari ini, Tasha hanya akan menerima bekas kekasihnya itu jika Hans membuka langkahnya terlebih dahulu dan kali ini memang pelakon ini tegas dengan pendiriannya.

Apa pun yang bakal berlaku dalam hubungannya dengan Hans, Tasha mahu ia datang daripada tindakan Hans sendiri kerana dia dia mahu lihat sejauh mana bekas kekasihnya itu berusaha memenangi hatinya kembali, seterusnya membina kembali ikatan cinta sehinggalah soal melamar sehinggalah berumah tangga.

Semoga apa yang Tasha harapkan akan berlaku dan akan bahagia hendaknya till Jannah. Peminat Tasha pun pasti tertunggu saat pasangan ini akan bersatu semula. (rtky/s)


Felixia Yeap Kini Sah Selamat Bergelar Isteri

Gambar pernikahan Raisyyah Rania Yeap atau sebelum ini dikenali dengan nama Felixia Yeap kini sedang hangat berlegar di Internet. Dia dikatakan sudah pun bernikah dengan lelaki pilihan.

Menurut sumber kami, lelaki pilihan Felixia Yeap ini adalah merupakan Ketua Pegawai Eksekutif NanoMalaysia Berhad (sebuah agensi di bawah MOSTI) bernama Dr. Rezal Khairi Ahmad.

Pada Mac lau, Felixia pernah menjelaskan di laman Facebook miliknya bahawa dia masih lagi bujang dan belum berpunya setelah diasak dan digosipkan mempunyai hubungan dengan kerabat diraja namun dinafikan oleh model ini sendiri.

Apa pun, peminat sudah mula membanjiri ruagan komen dengan ucapan tahniah di laman sosialnya malah ada yang bersedih kerana tidak dapat menjadi lelaki pilihan Felixia. Semoga keluarga ini sentiasa dilimpahkan rezeki selain dipermudahkan segala urusan. (rtky/s)


Di Sekitar Majlis Sanding Hanis Zalikha Dan Hairul Azreen Di Shah Alam

Pada hari ini telah berlangsung majlis persandingan bagi pasangan Hanis Zalikha dan juga Hairul Azreen yang telah diadakan di Hotel Concorde, Shah Alam. Majlis yang cukup meriah itu turut dihadiri rakan selebriti selain turut menjemput Jihan Muse dan Nabil Ahmad selaku pengacara majlis.

Semalam telah berlangsung majlis pernikahan pasangan ini di kediaman pengantin perempuan dan Hanis telah menerima wang hantaran berjumlah RM91,019.90, yang memberikan simbolik tarikh lahirnya sendiri iaitu 9 Oktober 1990. Hairul turut menyerahkan mas kahwin bernilai RM300.

Pasangan itu dinikahkan bapa Hanis sendiri iaitu Zainal Rashid Mohd Zain sambil disaksikan Imam Kedua Masjid Diraja Tengku Ampuan Jemaah, Ustaz Mohd Syuhud Razali selepas solat Jumaat pada jam 3.50 petang.

Kami kongsikan beberapa keping gambar di sekitar majlis persandingan mereka untuk anda. Memang terasa meriahnya di samping senyuman bahagian pasangan suami isteri ini Enjoice!(rtky/s)


Dikecam Teruk, Elizabeth Tan Mohon Maaf Kepada Peminat Kumpulan K-Pop

Nampaknya baru-baru ini penyanyi Elizabeth Tan telah diserang dan dikecam teruk di laman Instagram gara-gara kerana nama kumpulan peminatnya yang dinamakan ELF – juga nama yang sama digunakan oleh sebuah kumpulan dari Korea.

Melihatkan daripada komen yang agak keterlaluan, Elizabeth tampil memohon maaf (juga di Instagram) terhadap perkara tersebut di samping menyatakan dia tidak tahu menahu tentang persamaan nama kelab peminat kumpulan berkenaan.

“Tak payah nak mencarut semua dekat sini, kepada semua yang support club I saya ucapkan terima kasih, dan kepada semua yang support club super junior, saya minta maaf,” jelas Elizabeth selain menyatakan akan menukar nama kelab peminatnya itu.

Kami sendiri tidak sangka penangan K-pop maha hebat sebegini sehingga Elizabeth teruk dikecam sedangkan ia hanyalah perkara kecil melibatkan nama kelab peminat. Apa pun kami harapakan janganlah ada rusuhan pula semata-mata memperjuangkan kelab peminat masing-masing. (rtky/s)


Hamil Anak Kedua & Aeril Zafrel Akui Isteri Suka Meragam

Pelakon Aeril Zafrel menyatakan bahawa dia tidak pernah menghalang isterinya, Wawa Zainal untuk meneruskan kerjayanya dalam bidang seni jika beliau rindu untuk kembali berlakon.

“Wawa saya beri kebebasan tapi saya tak paksa kalau dia rindu untuk berlakon seperti sebelum-sebelum ini. Tetapi saya lebih suka sekiranya dia sibuk dengan urusan bisnes dan keluarga,” katanya yang ditemui semasa majlis Syukur Selalu TV3 kelmarin.

BACA: Wawa Zainal Sah Hamil Anak Kedua, Harap Dapat Anak Perempuan

Tidak lama lagi pasangan suami isteri ini bakal dikurniakan seorang lagi cahaya mata yang telah disahkan jantina iaitu perempuan. Aeril Zafrel memberitahu isterinya itu kini lebih kerap meragam dalam kehamilan kedua yang kini memasuki usia enam bulan.

Aeril berkata, ketahanan diri isterinya itu juga agak lemah berbanding kandungan pertama apabila sering tidak sihat dan selalu bersikap dingin.

“Kandungan kali ini berbeza sedikit kerana mood dia tidak konsisten, kadang-kadang sebab jerawat pun dia tiada mood nak keluar rumah. Apa yang saya lihat kandungan pertama dia lebih kuat, mungkin sebab banyak urat putus sewaktu melahirkan anak pertama dan ketahanan badan dia tidak seperti dahulu,” ujarnya.

Bagaimanapun, Aeril berkata, isterinya itu tidak terlalu cerewet atau mengidam sesuatu makanan seperti kebiasaan wanita mengandung.

Sementara itu, Aeril memberitahu kebelakangan ini dia menyepi bukanlah mahu berundur daripada dunia seni tetapi sibuk menguruskan perniagaan dan baru sahaja menyelesaikan penggambaran filem berjudul ‘Omerta’ dan bertindak sebagai selalu pengarah untuk filem pertamanya itu.

“Saya bukan menyepi tetapi sibuk menguruskan perniagaan yang baru bermula dan yang terbaru saya buat pertama kalinya mengarah untuk filem ‘Omerta’ bersama tenaga produksi yang hebat dan berkaliber bagi membantu saya menjayakan filem ini,” tambahnya lagi. (rtky/h)


Elfira Loy Buka Bisnes Kerana Baim Wong?

Sudah lama tidak mendengar khabar pelakon Elfira Loy yang kini sedang gigih menghabiskan pengajiannya di tahun akhir. Bagaimanapun dia masih sibuk memenuhi undangan pengacaraan, dan kini dalam proses bergelar usahawan apabila mahu membuka cafe’nya sendiri tidak lama lagi.

“Saya akan buka cafe di kediaman saya iaitu di Cheras kerana saya rasakan di situ hanya ada PappaRich sahaja. Cafe saya akan beroperasi pada bulan Ramadan ini dan pelancaran rasmi akan dilakukan selepas raya,” katanya yang ditemui semasa majlis Syukur Selalu TV3 kelmarin.

Dalam pada itu, Elfira Loy turut memberitahu rakan baiknya, aktor Indonesia Baim Wong banyak memberikan motivasi, penerangan serta kata-kata perangsang untuknya berjaya dalam bidang F&B kerana Baim mempunyai sebanyak 3 buah cafe di Indonesia.

Sekiranya diberikan masa yang lapang dan sesuai Elfira mahukan Baim datang ke Malaysia untuk bersama-samanya merasmikan cafe’nya tidak lama lagi.

“Kalau boleh masa pelancaran memang nak jemput dia datang kerana saya ada menggunakan salah satu resepi ‘butter’ dia. Sebelum ini dia sudah mempunyai pengalaman dalam bidang ini dan sudah mempunyai 3 cafe di Indonesia dan dia banyak tolong dari segi macam mana mahu memulakan perniagaan ini. Dia kata bukan senang dan benda itulah saya nak buat. Selain itu dia juga banyak berkomunikasi dengan ibu saya,” tambahnya.

Sementara itu, Elfira menjelaskan bahawa dia masih lagi dalam fasa berkenalan bersama aktor Baim Wong dan tidak pernah terfikir untuk melanjutkan hubungan itu di tahap yang serius. Bagi mereka masih banyak lagi perkara yang harus dikejar terlebih dahulu.

“Saya dengan dia masih lagi berkawan seperti biasa dan tidak mempunyai hubungan istimewa seperti yang disangkakan ramai,” tambahnya lagi. (rtky/h)


Hairul Azreen Ucap Terima Kasih Kepada Ibu Bapa, Tidak Terbalas Jasa Dan Pengorbanan Mereka

Untung sungguh ibu kepada Hairul Azreen kerana mendapat seorang anak yang betul-betul menyayangi kedua ibu bapanya. Sebelum diijabkabulkan pada hari semalam bersama Hanis Zalikha, Hairul terlebih dahulu membelikan ibunya sebuah kereta.

“Hadiah terakhir sebelum saya kahwin kepada mak tercinta, terima kasih mak abah jaga Fendi dengan baik selama 27 tahun ini tak terbalas jasa dan pengorbanan mak abah,” kata Hairul di akaun Instagram miliknya sehari sebelum dia melangsungkan perkahwinan.

Berikutan perkara tersebut, Hairul mendapat pujian daripada peminatnya serta ucapan tahniah kerana mampu membahagiakan bukan sahaja ibu kandung sendiri malah dalam masa yang sama membuat persiapan yang lengkap untuk isterinya kini.

Apa pun, semoga apa yang dilakukan Hairul ini boleh menjadi contoh kepada orang ramai di luar sana untuk menghargai ibu dan bapa tercinta selagi mereka masih ada di dunia. (rtky/s)


Love Is: Sesuai Buat Penggemar Filem Cinta Meruntun Jiwa

Tidak aman. Begitulah agaknya perasaan apabila seumur hidup mencintai seseorang namun terpaksa berdepan dengan perasaan tak rela melepaskan si dia kepada orang lain. Itulah yang digambarkan pengarah Karanyapan Khumsin dalam garapan terbaru berjudul LOVE IS yang mula ditayangkan pada 4 Jun 2015. Filem bergenre drama romantik dengan sedikit sentuhan thriller ini berkisar mengenai konflik perhubungan empat sekawan dengan mengambil latar belakang lokasi di sebuah desa kaum Tionghua di pergunungan Chiang Rai, wilayah paling utara di Thailand.

Ah Wei dan Ah Qing yang bersaudara dan bersahabat dari kecil berkawan dengan Xiao Ping dan Kamal yang dikenali ketika di universiti. Ah Wei menyukai Ah Qing sejak kecil namun gadis itu hanya menganggapnya sebagai sahabat dan memilih untuk bersama Kamal, pemuda bandar yang berketurunan Thai. Ah Wei hanya memendam rasa setelah di’friendzone’kan dan merelakan keluarga mengatur perkahwinannya dengan Xiao Ping yang begitu mencintai dirinya biarpun tanpa balas. Sedar akan hal itu, mereka tetap berkahwin kerana tidak mahu mengecewakan hasrat keluarga. Sedang Ah Qing dan Kamal merancang perkahwinan mereka, Ah Wei bergelut dengan perasaan cemburu hingga menjadi begitu posesif dan terdetik untuk mensabotaj perkahwinan sahabatnya.

Plot filem ini senada tapi tidak seirama dengan filem Khumsin yang terdahulu iaitu “WONDERFUL TOWN” dengan mewujudkan watak ketiga sebagai punca konflik serta pengekalan pertembungan karekter antara bandar dan kampung. Fokus kali ini turut diberikan kepada adat budaya etnik minoriti Tionghua yang berasal dari Yunnan, China. Perhubungan antara kaum agak menarik untuk diangkat sebagai tema malahan itulah keunikannya kerana agak jarang filem Thailand membawa penonton menelusuri adat dan budaya kaum Cina biarpun 14% rakyat Thailand berketurunan Cina, dan bangsa Thai sendiri bersusur galur daripada bangsa Mongoloid.

Menonton filem ini umpama mengembara ke pedalaman Thailand. Sinematografi filem ini wajar dipuji kerana memaparkan lokasi yang indah tetapi ‘masuk’ dengan keperluan babak. Kawasan ladang teh, kampung dan tasik yang dirakam indah ternyata membangkitkan elemen keindahan alam semulajadi sebagai lambang kontra kepada kejadian dan pergolakan yang berlaku di sebaliknya. Ini kerana elemen cinta, dramatik dan sedikit sentuhan cemas digaul secara organik tanpa sebarang prejudis sekiranya filem ini boleh menjadi jemu jika terlalu dijadikan medium promosi pelancongan.

Mungkin pengenalan watak yang agak panjang, saya andai ia diwujudkan bagi menaikkan mood dan kefahaman penonton tetapi harus diakui untuk berdiri sebagai sebuah filem, 10 minit pertama filem ini sebenarnya kurang mampu memaku untuk mengagak apakah bentuk konfliknya. Hanya setelah memasuki minit ke-20 baru penonton mula dapat merasakan kerancakan cerita apabila perlu meneka permainan motif antara watak Ah Wei dan Kamal . Mujur kemunculan babak ketegangan dua pasangan itu yang berbual di dalam bot kecil di sebuah tasik yang luas saya kira menjadi babak penentu arah yang tepat pada masanya.

Keempat-empat watak utama memberikan lakonan yang baik, terutama sekali Khoo Pei Chong dan Gong Weihui sebagai Ah Wei dan Xiao Ping. Watak Ah Wei berkembang baik apabila emosi dan kemurungannya diperjelas dengan cemerlang oleh aktor itu menerusi tindak tanduk yang mengundang debar dan geram penonton. Xiao Ping pula dijelmakan sebagai peneutral konflik sehinggakan penonton dapat merasakan kesedihan sebagai isteri yang setia mencintai suami yang tidak punya perasaan kepadanya berjaya diserap dengan matang dan sabar.

Begitupun, watak Kamal sebagai pemuda bandar yang lurus dan sedikit self-centered (serta agak narcissist di media sosial) agak polos sehinggakan perlu diwarnakan lagi dengan watak sampingan dalam keluarganya. Mungkin kerana tiada perbezaan agama, perkahwinan campur mereka tidak mendapat halangan cliché. Pendek kata watak Kamal agak mudah dibawa namun diselamatkan dengan adanya satu kecelakaan yang menggerakkan watak tersebut ke fasa yang sedikit sukar.

Namun sebagai pelakon yang belum begitu teruji bakatnya, lakonan Pangsakorn Mettarikanon sebenarnya masih boleh diperbaiki. Energi Dhanatorn Neerasingh sebagai Ah Qing pula meyakinkan dengan emosi dan bahasa tubuh sehingga penonton dapat merasakan besarnya cinta Qing biarpun diuji dengan kerenah Ah Wei.

Tidak suspen jika saya ceritakan apakah bentuk kerenah yang berlaku, namun boleh dikatakan pergerakan plot dan motif saling berhubungan dengan kemas. Kreativiti suntingan boleh dipuji terutama pada babak-babak akhir yang membuat penonton mencari hubungkait dengan kewajaran penamat filem ini kerana ia menduga sekiranya ia dibuat sebegitu sebagai penyebab untuk bersangka baik ataupun sebaliknya. Cuma adalah lebih baik sekiranya skor muziknya tidak terlalu menggunakan melodi oriental secara berlebihan hanya kerana mahu menimbulkan suasana kecinaan, sebaliknya perlu disunting agar tidak menjadi terlalu melodrama yang meleret-leret.

Biarpun wujud beberapa filem lain yang seumpamanya, namun LOVE IS berjaya memanfaatkan lakonlayar yang mudah serta digaul baik dengan sedikit warna daripada babak thriller dan psikotik. Ia wajar ditonton bagi mereka yang gemarkan filem cinta meruntun jiwa. Bagi penulis, apabila kita berharap sesuatu daripada insan lain dan kecewa apabila tidak kesampaian, fahamilah bahawa kita tidak mampu mengawal perasaan orang lain,sebaliknya kita boleh mengawal perasaan kita sendiri. Ternyata filem ini memberi jawapan betapa soal hati itu merumitkan, dan berurusan dengan kerumitan itu lebih menyesakkan jika kita tidak berlapang dada.


Jojie Akhiri Zaman Solo Bersama Syahrizal

Kakak kepada Ratu Rock negara, Jojie kini sah menjadi isteri kepada Syahrizal Ismail dengan sekali lafaz pada majlis pernikahan yang berlangsung di Masjid Ara Damansara malam semalam.

Jojie atau nama sebenarnya, Rozita Aminuddin menerima mas kahwin RM888 dan wang hantaran RM20,000 serta tujuh dulang dan dia menitiskan air mata ketika suaminya melafazkan akad nikah yang disempurnakan oleh Jurunikah Mukim Subang, Abdul Halim Abd Rahman.

“Syukur semuanya selamat dan berjalan lancar. Alhamdulillah. Terima kasih kepada keluarga, saudara mara dan sahabat yang sudi hadir,” katanya kepada Berita Harian sambil ditemani Ella dan ibunya Yang Asmah Long.

Menurut Jojie, dia mula mengenali Syahrizal yang berusia 36 tahun sejak lebih setahun lalu sebelum lelaki itu menyuntingnya menjadi isteri. Kongsinya, Syahrizal yang bekerja sebagai Ketua Pegawai Operasi sebuah syarikat swasta, melamarnya dengan sebentuk cincin pada 11 Disember tahun lalu.

“Syah tahu dan kenal saya dan saya yakin dia menerima saya seadanya seperti juga saya menerimanya,” katanya yang mempercayai sikap jujur dan sabar yang ada pada Syahrizal sehingga berjaya memikat hatinya serta keluarga. (rtky/s)


Hanis Zalikha & Hairul Azreen Sah Bergelar Suami Isteri

Hanya dengan sekali lafaz, Hairul Azreen dan juga Hanis Zalikha selamat diijabkabulkan dan sah bergelar suami isteri dalam satu majlis nikah yang diadakan di kediaman pengantin perempuan di Bukit Jelutong.

BACA: Hanis Zalikha & Hairul Azreen Tidak Peduli Apa Orang Kata

“Alhamdulillah segala-galanya berjalan lancar dan ini fasa baharu yang akan ditempuhi saya bersama suami. Ramadan dan Syawal yang bakal menjelma semestinya memberi sisi tersendiri buat kami berdua. Terima kasih kepada yang sudi hadir,” kata Hanis kepada Berita Harian.

Pasangan itu dinikahkan bapa Hanis sendiri iaitu Zainal Rashid Mohd Zain sambil disaksikan Imam Kedua Masjid Diraja Tengku Ampuan Jemaah, Ustaz Mohd Syuhud Razali selepas solat Jumaat pada jam 3.50 petang.

Hanis menerima wang hantaran berjumlah RM91,019.90, yang memberikan simbolik tarikh lahirnya sendiri iaitu 9 Oktober 1990. Hairul turut menyerahkan mas kahwin bernilai RM300.

Pihak pengantin wanita menyerahkan 11 dulang hantaran berbalas jumlah yang sama daripada pihak pengantin lelaki.

Majlis resepsi mereka akan dilangsungkan pada 14 Jun ini di Hotel Majestic. Antara rakan hadir yang turut hadir ialah Sariyanti, Yasmin Hani, Diana Danielle, Datin Nina Juren, Dafi dan Hafizul Kamal.

Semoga ikatan pasangan ini akan berkekalan sehingga akhir hayat dan pastinya selepas ini ramai peminat tidak sabar untuk menantikan kelahiran anak sulung Hanis dan Hairul. Apa pun, kami kongsikan beberapa keping gambar majlis pernikahan yang berlangsung bersama anda. Enjoice! (rtky/s)


Fauziah Latiff Bakal Nikah Duda Dan Umum Tarikh Nikah Kelak

Menerusi ruangan Hits di Utusan Malaysia baru-baru ini, Fauziah Latiff kini mengakui dia sedang membilang hari untuk kembali mempunyai komitmen terhadap kehidupan berumahtangga pada tahun ini jika segalanya berjalan lancar.

“Mahu cakap waktu terdekat itu, saya pun tidak berani juga. Tetapi perancangannya, memang pada tahun ini juga,” jelasnya yang menyatakan bahawa dia kini sudah bersedia untuk memegang status isteri tidak lama lagi.

Selain itu, Fauziah Latiff atau lebih mesra dipanggil Jee turut memberi bayangan bahawa lelaki yang bakal menjadi suaminya nanti adalah seorang duda dan antara sebab kenapa dia jatuh hati kepada individu berkenaan adalah kerana sikapnya yang ringkas.

Selain itu, penyani ini juga mengakui akan berkongsi tarikh perkahwinannya nanti apabila tiba masa yang sesuai sambil menyatakan bahawa dia tidak akan banyak berubah selepas berkahwin dan masih akan menyanyi dan menunggang motorsikal berkuasa besar. (rtky/s)


Sharifah Shahora Terpaksa Buka Aib Suami Curang, Menderita Tiga Bulan

Beberapa hari lepas pelakon Sharifah Shahora telah mengeluarkan status yang berbaur makian ditujukan khas buat seorang perempuan misteri yang cuba mengganggu rumah tangganya. Dia yang ditemui semasa majlis Syukur Selalu TV3 memberitahu sudah lama bersabar dan ini masa untuk dirinya meluahkan segala apa yang terbuku di hati selepas 3 bulan menderita.

“Saya cuba sabar dan sebagai manusia kita ada tahap kesabarannya, dan saya terpaksa berbuat sebegini walaupun terpaksa memalukan diri saya,” katanya.

Tindakannya mengeluarkan logo keluarga perempuan misteri itu yang dipercayai berasal dari Singapura di laman Twitter miliknya, berhasil apabila perempuan itu meminta maaf padanya kerana berasa tertekan apabila tembelangnya telah diketahui ramai.

“Alhamdulillah bila saya keluarkan logo keluarganya dia minta maaf pada saya dan suruh saya buang semuanya. Tapi saya ada cakap saya tak boleh nak maafkannya lagi kerana saya takut ini hanya helahnya dan sengaja untuk dia melakukan tindakan yang seterusnya,” ujarnya lagi.

Menceritakan detik permulaan suaminya yang berkenalan dengan perempuan misteri itu ketika tayangan filem Ophilia tahun lalu dan dipercayai juga perempuan itu mahu menerbitkan sebuah filem dan mahu bergandingan bersama suaminya sebagai pengarah.

“Mereka berkenalan sejak buat filem Ophilia. Mula-mula katanya hendak buat filem tetapi sudah melarat kepada benda lain pula, benda ini berlaku pada bulan Februari dan saya dapat tahu bulan Mac bila melihat perubahan yang berlaku kepada suami saya,” tambahnya.

Selain itu, Sharifah Shahora turut berkata bahawa tidak pernah berjumpa dengan perempuan misteri ini dan tidak akan mahu berjumpa dengannya. Bagaimanapun, keluarganya serta mertua tidak dilibatkan dengan perkara ini dan mahu diselesaikan sendiri.

“Dia misteri saya tak pernah berjumpa dia. Semua mesej dia hantar melalui Twitter. Keluarga saya setakat ini tidak ada apa sangat, adik- beradik saya yang lain pun senyap, kalau boleh saya tak nak libatkan keluarga,” katanya.

Dalam pada itu, Sharifah Shahora memberitahu masih tinggal sebumbung lagi bersama suaminya walaupun hatinya masih ‘panas’. Keterbukaannya untuk berkongsi bersama media dan peminat bukan untuk aibkan suami tetapi ini salah satu cara untuk selamatkan rumah tangga mereka.

“Saya masih tinggal bersamanya walaupun masih ‘panas’. Berhubung hanya melalui mesej sahaja. Bukan tujuan saya untuk aibkan suami tapi inilah salah satu caranya,” katanya lagi. (rtky/h)


Siti Nurhaliza Tidak Tertekan, Simpati Kerana Ahli Keluarga Sering Diasak Soalan

Berikutan daripada dakwaan blog yang mengatakan bahawa Datuk Siti Nurhaliza dan juga suaminya, Datuk Seri Khalid Mohamad Jiwa sudah bercerai, Siti mengingatkan agar individu berkenaan agar bertaubat.

“Pesanan saya tolong kembalilah ke jalan yang benar. Jika dia orang Islam, bertaubatlah kerana fitnah itu lebih teruk daripada membunuh”

“Kalau kita agama Islam, kita perlu tahu batas-batas agama dan jangan menggunakan kemudahan Internet atau laman blog yang dibuat untuk mencari rezeki dengan cara begitu,” katanya kepada mStar Online sambil menjelaskan tidak tertekan dengan perkara tersebut.

“Ikhlas dan jujurnya saya tidak rasa terganggu sehingga sekarang. Selepas fitnah itu tersebar, takdelah saya tidak boleh tidur sebab geram dan sebagainya. Kehidupan saya berjalan seperti biasa cuma saya kesian dekat ahli keluarga”

“Mereka yang perlu menjawab fitnah tersebut kerana sering ditanya saudara dan rakan,” katanya. Melalui artikel yang mencalarkan nama Siti Nurhaliza tersebut, ia sebenarnya adalah mengenai kisah lama kakak kepada Siti iaitu Siti Norsaida yang bercerai. (rtky/s)


Akim Ahmad Mahu Beli Rumah Sebelum Berkahwin

Sebelum ini, pelbagai spekulasi yang melanda pasangan ini berkaitan agama. Apa pun, Akim Ahmad mengakui bahawa dirinya sudah bersedia untuk memikul tanggungjawab mendidik Stacy untuk mendalami Islam jika mereka disatukan kelak.

BACA: Akim Ahmad: Stacy Semakin Hampir Peluk Islam, Tunggu Seru Tuhan

“Dia (Stacy) sudah makin hampir ke arah itu (untuk memeluk agama Islam). Insya-Allah, untuk mendidik tidak ada masalah sebab kita pun ketua keluarga. Ilmu yang diberikan oleh ibu bapa saya itu cukup lengkap dan tahu akan batas-batasnya, yang penting niat kita sendiri,” jelasnya.

Selain itu, Akim juga sempat berkongsi perancangan untuk berkahwin sambil memberitahu mahu membeli rumah terlebih dahulu sebelum mendirikan rumah tangga.

“Kalau ada rezeki, saya mahu membeli sebuah rumah terlebih dahulu. Dapat rumah kecil pun tak apa yang penting, dapat berteduh bersama keluarga,” katanya yang dipetik menerusi portal Media Hiburan.


Amy Mastura Sudah Simpan Lama Niat Untuk Bertudung

Mengakui tidak mahu menangguhkan perkara yang baik, pelakon dan pengacara Amy Mastura turut terbuka hati untuk bertudung baru-baru ini. Perkara ini diketahui melalui Instagram jurusoleknya, Alha Alfa.

“Sudah lama saya berniat ke arah ini tapi Alhamdulillah semuanya jadi tanpa paksaan sesiapa. Saya tidak merancang tetapi ini kewajipan saya sebagai wanita Muslim. Ikutkan, saya merancang untuk semua ini sempena mengambil keberkatan Ramadan tapi pintu hati saya terbuka lebih awal”

“Perkara yang baik tak perlu ditangguh tangguh,” jelasnya kepada Berita Harian. Selain itu dalam masa yang sama, tindakan Amy untuk berhijrah sepenuhnya itu turut mendapat sokongan ratusan peminat di Instagram.

Apa pun semoga perubahan positif ini bakal membawa keberkatan dan kebahagiaan kepada kehidupan Amy Mastura. Menjelang Ramadan ini kita nantikan siapa lagi selebriti yang bakal bertudung. (rtky/s)


Bekas Suami Mahu Lelong Koleksi Rambut Palsu Erra Fazira

Berita penghijrahan pelakon juga penyanyi Erra Fazira yang kini sudah berhijab penuh sejak beberapa hari lalu mendapat reaksi positif ramai pihak dan mereka mendoakan supaya imej baru dan niat beliau untuk berubah menjadi lebih baik akan berkekalan.

Erra Fazira kini pun kelihatan semakin jelita dengan penampilan bertudung berbanding dengan penampilannya yang dahulu yang mana seringkali tampil dengan gaya berambut palsu setiap kali muncul di khalayak ramai walaupun tuan badan sendiri tidak pernah menyebut tentang soal ini.

BACA: Erra Fazira Sahkan Sudah Berhijab Penuh Sejak Malam Nisfu Syaaban

Namun apa yang lebih mencuri tumpuan apabila bekas suaminya, Engku Emran Engku Zainal Abidin telah membuat penggumuman bahawa beliau kini merupakan pengedar sah bagi koleksi rambut palsu Erra Fazira. Perkara itu dimaklumkan menerusi akaun Instagram miliknya hari ini.

Kami pasti apa yang dikatakan oleh Engku Emran ini merupakan satu gurauan buat bekas isterinya itu. Jangan pula anda semua berebut mahu membeli rambut palsu Erra Fazira untuk digayakan di hari raya Aidilfitri nanti. (rtky/fr)


Awie Tidak Akan Ceraikan Rozana Misbun

Semalam Rozana Misbun mendedahkan yang beliau telah menerima kelulusan dari Majlis Agama Islam Songkhla, Thailand terhadap tuntutan fasakh yang dikemukakan tahun lalu dan mengakui status dirinya yang kini bukan lagi bergelar isteri kepada penyanyi, Awie.

Dalam temubual bersama mStar Online hari ini, Awie meluahkan keraguan beliau terhadap proses yang dilakukan oleh isterinya itu kerana menganggap ia tidak dilakukan mengikut prosedur yang betul selain mendakwa isterinya itu sendiri tidak tahu dimana tempat yang sepatutnya sijil perkahwinan mereka perlu dikeluarkan.

BACA: Rozana Misbun Berjaya Peroleh Cerai Taklik Terhadap Awie Di Songkhla

“Saya pelik bagaimana dia boleh memfailkan perceraian di Majlis Agama Islam, Songkhla Thailand sedangkan dia sendiri sebelum ini yang dedahkan bahawa pernikahan itu tidak sah mengikut undang-undang negara kerana tidak didaftar di mana-mana”

“Kami berkahwin di dalam sebuah rumah yang diuruskan oleh ejen dan selepas itu ejen tersebut yang uruskan sijil pernikahan itu. Namun ejen itu pun sudah melarikan diri. Bagaimanapun dari segi peraturan Islam, pernikahan itu sah,” jelas Awie terhadap perkara ini.

Dalam kenyataan sama, Awie juga berkata yang beliau tidak akan menceraikan Rozana Misbun selagi kes mereka di mahkamah belum selesai dan jika ianya berlaku pun, semua proses harus dijalankan menerusi undang undang dan prosedur yang betul.

“Saya hidup lagi dan tidak akan menceraikan dia sebelum semua kes kami selesai di mahkamah dan saya anggap apa yang dia dedahkan itu adalah satu pembohongan. Kalau mahu cerai perlulah ikut prosedur yang betul di mahkamah kerana ia adalah hukum Allah,” tambahnya lagi. (rtky/m)


Tasha Shilla Akui Makin Kurus Kerana Jadi Tikus Makmal Produk Kesihatan

Kalau anda ikuti perkembangan Tasha Shilla menerusi akaun Instagram beliau sejak kebelakangan ini, anda mesti perasan yang perubahan mendadak fizikal beliau yang kini semakin kurus dan ada antara peminat menyuarakan kebimbangan akan kesihatan pelakon ini sendiri.

Sebelum ini Tasha Shilla sendiri sudah menafikan yang beliau kini semakin kurus kerana makan hati selepas putus cinta — yang sebenarnya masih berkawan rapat dengan bekas kekasih — namun dalam kenyataan terbaru beliau mendedahkan sebab sebenar fizikalnya berubah.

“Sebenarnya saya jadi tikus makmal untuk produk minuman kesihatan yang saya sendiri sedang usahakan bersama rakan kongsi. Kalau ramai yang kata saya kurus, inilah jawapan kepada soalan itu. Saya amalkan minuman itu 4 bulan lalu. Insya-Allah produk akan dipasarkan tahun ini juga”

“Kini dalam proses kelulusan sebab kita mahu dapatkan pengesahan halal & urusan lain sebelum dipasarkan. Kini dah 70 peratus tahapnya,” ujar Tasha Shilla kepada Mangga Online.

Nampaknya selepas ini akan berduyun duyun orang mahu membeli produk kesihata Tasha Shilla selepas melihat hasilnya sendiri pada fizikal pelakon ini. Mana tahu sempat untuk kurus sebelum tibanya Aidilfitri, heh. (rtky/m)


Ashraf Sinclair Minta Orang Ramai Berhenti Hantar Nasihat, Guna Agama

Gambar percutian Ashraf Sinclair dan isterinya, Bunga Citra Lestari ke Greece baru baru ini rupa rupanya mengundang kritikan ramai apabila ianya dianggap terlalu seksi dan tidak selari dengan apa yang dituntut agama lebih lebih lagi kedua duanya beragama Islam.

Ramai yang mengirimkan nasihat dan kritikan melalui ruangan komen di sosial media terutamanya di akaun Instagram kedua dua mereka dengan niat supaya mereka berdua berubah dan tidak lagi mengirimkan gambar seksi serta tidak menutup aurat.

BACA: Ashraf Sinclair, Bunga Citra Lestari Kongsi Gambar Percutian Di Greece

Menerusi komen terbaru di Instagram, Ashraf Sinclair telah meminta mereka yang berbuat demikian untuk berhenti kerana apa yang dilakukan adalah untuk dirinya sendiri dan juga meminta untuk semua supaya jangan menyorok di sebalik alasan agama dalam memberikan nasihat.

“Guys, stop posting your advice. I don’t know you and you don’t know me. What I do is for me. If you don’t like, don’t or get blocked. This is me asking nice. And don’t hide behind religian. Religion is between you and God, me and God,” tulis Ashraf Sinclair baru baru ini.

Mungkin Ashraf Sinclair lebih maksudkan dengan ‘nasihat’ yang berbaur negatif atau terlalu keras untuk diterima oleh sesiapa pun. Orang ramai pun jika mahu berikan nasihat, ada eloknya dengan berhemah tanpa menyinggung perasaan sesiapa, mereka juga manusia biasa ‘kan? (rtky/m)


Yusry KRU, Isteri Rahsiakan Jantina Anak

Sejak berita kehamilan Lisa Surihani diketahui ramai sekitar Januari lalu, para peminat memang menantikan kelahiran cahaya mata sulung beliau bersama suami, Yusry KRU dan pastinya kelahiran bayi itu nanti turut menjadi perhatian ramai.

Bercakap kepada Media Hiburan baru baru ini, Yusry KRU berkata Lisa Surihani yang kini hamil enam bulan dijangka bakal bersalin pada September nanti namun mereka enggan mendedahkan jantina anak terlebih awal.

“InsyaAllah dijangka bersalin pada bulan September,” ujarnya ringkas. Okay itu sahaja. (rtky/m)


Ziana Zain Tidak Kisah Dikritik Berpakaian Ketat Di Festival Fesyen

Baru baru ini persalinan yang digayakan oleh penyanyi Ziana Zain di Festival Fesyen Islamik (IFF) di Cannes, Perancis telah menimbulkan kritikan dikalangan para peminat yang mendakwa ianya terlalu ketat untuk dijadikan sebagai fesyen Muslimah.

Namun buat penyanyi ini, semua kritikan yang hadir dianggap sebagai satu lumrah untuk selebriti seperti dirinya dan menerima apa pun yang dikatakan dengan hati terbuka.

BACA: Ziana Zain Bawa Keperibadian Muslimah Ke Festival Fesyen Di Cannes

“Saya tidak ambil pusing mengenai perkara itu kerana dalam dunia artis ini orang akan mengata dan memuji. Setiap manusia mempunyai pandangan sendiri tapi kadang-kadang orang yang memberi pandangan itu melihat seolah-olah diri mereka sempurna,” ujarnya kepada mStar Online.

Dalam kenyataan sama, Ziana Zain berkata beliau tidak mahu memikirkan sangat perkara ini kerana pernah berhadapan dengan kritikan lebih hebat dan gaya pemakaian beliau hanya mengikut peredaran masa sesuai dengan status dirinya sebagai seorang selebriti.

“Sebagai seorang selebriti saya perlu gayakan pakaian yang mengikut trend terkini kerana tidak salah jika imej digayakan bersesuaian dengan majlis. Selagi pakaian yang dipakai itu masih menutup aurat ia sebenarnya sudah cukup bagi saya,” tambahnya lagi. (rtky/m)


Erra Fazira Sah Berhijab Penuh Sejak Malam Nisfu Syaaban, Harap Kekal

Berita penghijrahan Erra Fazira sepanjang 24 jam lepad disambut baik oleh ramai peminat beliau yang sentiasa mendoakannya terbuka hati untuk mengenakan hijab sepenuhnya dan keberkatan malam Nisfu Syaaban menjadi saksi kepada niat ikhlasnya untuk menjadi lebih baik.

Bercakap kepada mStar Online baru baru ini, Erra Fazira mengesahkan yang beliau sudah mengenakan hijab sepenuhnya pada malam Nisfu Syaaban yang lalu selepas terlintas niat di hati untuk berhijrah dan tidak lagi mahu memberikan apa apa alasan untuk tidak melakukannya.

“Alhamdulillah, Allah bukakan hati ini. Sebenarnya sudah lama dah (hasrat mahu bertudung), tetapi rasa itu terpanggil kuat apabila masuknya Nisfu Syaaban. Dah tak mahu fikir-fikir panjang dan mencari alasan lagi, laksanakan terus niat itu,” ujar Erra Fazira.

Dalam pada itu juga, Erra Fazira turut meminta orang ramai di luar sana supaya tidak menghentam dirinya jika ada tersalah dalam proses penghijrahan ke arah yang lebih baik ini namun tidak menolak jika ada teguran yang baik untuk dirinya.

“Kita sepatutnya mendoakan dan saya percaya perlahan demi perlahan saya dan mereka (yang berhijrah) akan melakukan perubahan mutlak. Janganlah hentam yang teruk benar. Menegur tidak salah, tapi biar berhemah. Yang penting penghijrahan itu dalam diri,” tambahnya lagi. (rtky/m)


Boy Iman Luah Masalah Rumahtangga Dan Skandal Di Facebook

Sedikit latarbelakang tentang kisah hubungan Boy Iman bersama kakak kepada pelakon Emma Maembong, Effa Maembong. Bulan lalu, ada desas desus mengatakan yang Boy Iman kononnya bercinta dengan Effa Maembong selepas memuat naik gambar mesra di internet.

Namun, Boy Iman tampil mengatakan yang isterinya tahu akan hubungan rapat sebagai kawan dengan Effa Maembong dan tidak kisah mereka sering keluar bersama — ya, sebagai kawan rapat. Boy Iman juga mendakwa yang isterinya dan Effa Maembong kini semakin rapat.

BACA: Boy Iman Akui Isteri Restu, Beri Izin Berkawan Dengan Effa Maembong

Namun, rentetan pendedahan itu Boy Iman nampak semakin berani memuat naik gambar bersama Effa Maembong beserta kata kata cinta yang seperti tidak dapat menyorokkan lagi hubungan yang lebih sekadar kawan rapat di antara mereka.

Kami sendiri pun tidak tahu apa sebenarnya yang terjadi di dalam rumahtangga Boy Iman namun untuk meluahkan rasa sedih kerana dicurangi oleh skandal ini agak dangkal sifatnya. Bukankah Boy Iman sendiri melakukan perkara yang sama terhadap isterinya yang sah?

Menurut sumber kami yang rapat dengan keluarga pelakon ini, Boy Iman khabarnya sudah lama tidak peduli dengan isteri dan anaknya sehingga duit belanja rumah juga susu anak juga terabai dek kerana sibuk bercinta dengan Effa Maembong.

Ada baiknya Boy Iman beri lebih perhatian kepada isteri dan anak dari sibuk kononnya makan hati dengan kekasih hati yang nampak macam tidak akan ke mana. (rtky/m)


Rakan Dakwa Erra Fazira Sudah Berhijrah

Minggu lalu menerusi sebuah akhbar harian, Erra Fazira ada meluahkan impian beliau untuk berhijab penuh dan sebelum ini pun sudah kerap mengenakan selendang ke majlis majlis tertentu selain dilantik menjadi wajah busana Muslimah rekaan pereka fesyen di Malaysia.

Melalui Forum Cari, seorang peminat hiburan telah memuatnaik sekeping gambar menunjukkan rakan kepada Erra Fazira berkongsi perkembangan terbaru selebriti itu yang dikhabarkan kini sudah berhijrah dan mengambil keputusan untuk berhijab penuh.

“Alhamdulillah! Looking pretty as always. Semoga penghijrahan ini membawa keberkatan. Doakan kami sekali,” tulis salah seorang rakan Erra Fazira.

Jika benar seperti apa yang disampaikan menerusi screenshot di atas, mungkin hati Erra Fazira sendiri sudah terbuka untuk berhijrah seperti mana yang beliau harapkan dalam doa para peminat sebelum ini. Kita terus doakan yang terbaik untuk Erra Fazira. (rtky/m)


Rozana Misbun Berjaya Peroleh Cerai Taklik Terhadap Awie Di Songkhla

Selepas berpuas hati dengan keterangan serta bukti diberikannya selepas dibelasah oleh Awie pada 2 Jun 2014 lalu, Majlis Agama Islam Songkhla, Thailand telah menerima permohonan fasakh yang dibuat oleh Rozana Misbun pada 1 November 2014.

“Saya ingin jelaskan di sini bahawa saya bukan lagi isteri Awie berkuat kuasa 1 November 2014”

“Bertitik tolak dari kejadian 2 Jun 2014 yang dikemukakan, permohonan cerai saya telah diluluskan oleh Majlis Agama Islam Songkhla, sekali gus sijil perceraian yang sah mengikut undang-undang telah dikeluarkan dan disahkan pihak terbabit,” ujarnya kepada mStar Online hari ini.

BACA: Rozana Misbun Dakwa Patah Tulang Rusuk, Retak Tulang Hidung Dibelasah Awie

Permohonan itu dibuat di pejabat agama Islam berkenaan kerana ia adalah lokasi di mana mereka bernikah pada 20 Jun 2005. Bagaimanapun pernikahan itu sehingga sekarang gagal didaftarkan di negara ini sehinggalah permohonan cerai tersebut dilakukan.

Dalam masa yang sama, Rozana Misbuk meminta Awie supaya memenuhi arahan mahkamah untuk menyerahkan anak sulung mereka Putra Ahmad Merrah, 8, yang kini berada bersama Awie kerana hak penjagaan sementara diperoleh Rozana pada 27 Januari lalu.

“Saya bersyukur kepada Allah kerana dua daripada tiga anak saya kini berada bawah jagaan saya. Insya-Allah saya tidak pernah putus berdoa dan yakin bahawa anak sulung saya iaitu Merrah akan kembali ke pangkuan saya dan adik-adiknya nanti,” tambahnya. (rtky/m)


Neelofa Nafi Bertudung Untuk Melariskan Perniagaan Jenama Sendiri

Seakan menjadi budaya di kalangan artis kebelakangan ini jika mereka berhijrah dan mengambil keputusan untuk berhijab sepenuhnya, pasti perniagaan tudung jenama sendiri menyusul tidak lama kemudian dan ini menimbulkan cakap cakap yang mereka bertudung kerana berniaga.

Antara yang terpalit dakwaan ini adalah Neelofa yang kini semakin berjaya dengan perniagaan tudung berjenama Naelofar beliau. Namun, selebriti yang diminati ramai ini tenang menjawab yang perniagaan dilakukan oleh artis berhijab merupakan satu bonus buat mereka.

“Apabila seseorang mula berhijab sebab nak lariskan produk, bagi saya niat itu perlu dihakis. Ini kerana saya sendiri niat berhijab kerana Allah dan hanya Tuhan saja tahu kenapa saya berhijab”

“Kita tidak boleh menghukun atau mengkritik sebab untuk seseorang itu mengubah kehidupan yang dibuat ke arah yang lebih baik, itu adalah hadiah bermakna daripada Allah. Perniagaan yang diusahakan itu adalah suatu bonus disebabkan mereka sudah punyai nama sebagai artis walaupun ketika belum berhijab,” ujarnya kepada Berita Harian hari ini.

Dalam masa yang sama, Neelofa turut berharap yang para peminat akan sentiasa memberikan dorongan positif terhadap artis yang sudah berhijrah untuk mereka kekal berhijab. (rtky/m)


Sharnaaz Ahmad Tidak Suka Kena 'Prank'

Minggu lepas Sharnaaz Ahmad telah terkena ‘prank’ oleh sebuah stesen radio swasta popular tanah air, Hot FM. Bagaimanapun dia menjelaskan tidak menyukai prank dikenakan terhadap dirinya tetapi bukanlah sebagaimana prank yang dilakukan oleh radio terbabit.

Apa yang dilakukan oleh stesen radio tersebut kepada dirinya masih boleh diterima dan dia sendiri seakan-akan mengetahui prank tersebut.

“Saya memang tidak ada masalah, cuma memang tidak sukakan prank sebab takut tak boleh kawal jadi lebih baik jangan. Saya tak marah, jujur saya katakan benda-benda sebegitu yang hendak di prank saya cepat tangkap dan saya tahu orang itu melawak,” katanya yang ditemui semasa tayangan filem lakonannya berjudul Darah Panas.

Sharnaaz Ahmad turut menjelaskan bahawa dia lebih gemar untuk di’prank di radio berbanding secara live di televisyen kerana dikhuatiri benda yang tidak baik atau tidak diingini boleh berlaku sekiranya dikejutkan di tempat awam.

“Kalau prank di luar saya tak tahu dan tak boleh nak bajet. Tiba-tiba sekejap lagi benda jadi tak elok, terpukul ke apa benda akan jadi isu pula. Jadi kalau nak buat prank seperti itu lebih baik elakkan. Kalau di radio tidak mengapa sebab tak berdepan,” tambahnya lagi.

Sementara itu, Sharnaaz Ahmad dan Fathia Latiff akan menemui peminat-peminat dalam filem terbaru mereka berjudul Darah Panas yang bakal ditayangkan pada 4 Jun ini di seluruh pawagam tanah air. Anda semua wajib serbu pawagam! (rtky/m)


Fathia Latiff Bersedia Hadapi Dugaan Jika Timbul Spekulasi

Sedang hangat dilanda kontroversi berbogel yang dalam masa yang sama turut mempromosi filem lakonannya ketika ini, Fathia Latiff menerusi Utusan Malaysia mengakui dia memang pernah menangis kerana cinta.

“Sudah tentu. Memang pernah. Saya tidak mahu berbohong dan hipokrit. Saya juga jenis yang senang menangis. Tapi tidak mahulah kerana lelako saya lupa akan kerja yang sepatutnya dibuat. Cinta dan kerjaya, saya perlu seimbangkan,” katanya.

Selain itu, Fathia menyatakan bahawa dia juga sudah bersedia dengan pelbagai dugaan yang bakal dialaminya jika timbul spekulasi berkaitan dengan Aiman Hakim.

“Sudah bersedia. Selama bercinta dengan Aiman belum ada lagi soal wujudnya orang ketiga. Aiman sangat ambil berat dan dia memang baik sangat. Penyayang. Dari situ ada potensi untuk masa depan. Jadi kita letakkan harapanlah,” jawab Fathia lagi. (rtky/s)


Ashraf Sinclair, Bunga Citra Lestari Kongsi Gambar Percutian Di Greece

Bukan selalu kita dengar tentang kisah pasangan selebriti ini, lebih lebih lagi kini mereka menetap nun jauh di Indonesia sana. Namun, peminat di Malaysia masih mengikuti perkembangan terbaru Ashraf Sinclair dan isterinya, Bunga Citra Lestari.

Terbaru melalui kiriman gambar di Instagram, pasangan suami isteri ini berkongsikan beberapa keping gambar sekitar percutian mereka di Greece dan ya, kami agak cemburu melihat mereka di sana menikmati indahnya pemandangan dan hidup.

BACA: Saling Memahami Rahsia Kebahagiaan Ashraf Sinclair & Bunga Citra Lestari

Gambar gambar percutian pasangan ini menerima reaksi positif dari para peminat yang suka melihat mereka bahagia termasuklah sekeping gambar yang menunjukkan pasangan ini bercium berlatarbelakangkan pemandangan indah Greece.

Ashraf Sinclair dan Bunga Citra Lestari memang secocok bersama, lagi beberapa keping gambar untuk tatapan anda di bawah. Enjoice! (rtky/m)


Jurassic World Filem Wajib Tonton 2015

Kami antara peminat filem Jurassic Park yang dikeluarkan pada tahun 1993 dan kami masih kecil ketika itu teruja melihat dinosaur dihidupkan dalam dunia filem — walaupun hanya mampu menonton di kaca televisyen menerusi pita VHS. Oh nostalgia.

Lebih 20 tahun kemudian hari ini, Jurassic World tampil sebagai sekuel terus dari filem 1993 itu dan memaparkan bagaimana sebuah taman tema hebat dibangunkan di tapak asal Jurassic Park iaitu Isla Nublar — kali ini lebih gah dan punyai sistem lebih baik.

Jurassic World menampilkan Chris Pratt yang memegang watak sebagai Owen Grady seorang pegawai di taman tema itu yang mengkaji sekumpulan Velociraptor yang diberikan nama Blue, Charlie, Delta dan Echo. Untuk menarik lebih pengunjung, pihak pengurusan telah mengambil keputusan untuk mencipta dinosaur sendiri.

Penyelidik di Jurassic World telah berjaya mencipta Indominus rex yang merupakan gabungan DNA dari beberapa jenis dinosaur kuno iaitu Giganotosaurus, Rugops, Majungasaurus dan Carnotaurus. Namun, keganasan spesis dinosaur baru ini mula tidak terkawal.

Bagaimana Owen Grady dan pasukan sekuriti mengawal Indominus rex dari terus mengganas, itu yang kami mahu tonton dan anda juga harus ke pawagam kerana review awal dari mereka yang sudah menonton filem ini menyatakan ianya satu filem sekuel terbaik untuk Jurassic Park.

Menonton sedutan melalui beberapa trailer yang dikeluarkan, kami pasti Jurassic World akan dipenuhi dengan aksi kejar mengejar — lihat bagaimana Chris Pratt di atas motorsikal bergegas keluar diiringi sekumpulan Velociraptor? Oh kami tidak sabar untuk ke pawagam.

Filem arahan Colin Trevorrow ini akan mula ke pawagam seluruh Malaysia bermula 11 Jun 2015.

Oh ya, Uinited International Pictures (UIP) kini sedang menganjurkan peraduan bersempena tayangan Jurassic World di Malaysia dan anda boleh memenangi hadiah yang hebat seperti telefon pintar Samsung Galaxy S6 dan cenderahati rasmi Jurassic World.


Fathia Latiff Jawab Isu Bogel Dalam Filem & Drama Tidak Bermoral

Belum apa-apa lagi, pelakon Fathia Latiff telah dikaitkan dengan kontroversi tidak berbaju atau berbogel dalam filem terbaru lakonannya bersama Sharnaaz Ahmad berjudul Darah Panas. Dalam filem tersebut dia yang membawakan watak sebagai Shahana dipaksa menjadi pelacur sehinggakan ada babak-babak erotis dipamerkan dalam filem tersebut.

Bagi pelakon cantik ini, dia menjelaskan tidak ada sebenarnya babak yang menggambarkan dia berbogel tetapi hanyalah memakai baju yang seksi sahaja.

“Sebenarnya tidak ada pun babak berbogel. Paling teruk pun pakai seksi itu pun di babak-babak akhir dan tidak ada babak rogol dan bogel,” jelasnya semasa tayangan filem Darah Panas.

Dia turut memberitahu sebelum bersetuju untuk membintangi filem ini dia sebenarnya berfikir untuk tidak mengambil watak tersebut tetapi ingin mendidik masyarakat terutamanya remaja generasi sekarang ini supaya tidak terpengaruh dengan media sosial dan mempercayai orang yang tidak dikenali.

“Filem ketiga dan saya jarang berlakon filem. Tujuan saya berlakon dalam filem ini ialah untuk mendidik remaja agar jangan mudah terpengaruh dengan media sosial. Dalam filem ini banyak teladan yang boleh diambil seperti jangan mudah percayakan orang luar yang tidak dikenali”

Dalam pada itu, Fathia turut berkata isu yang membabitkan peminat yang mengatakan drama Dia Isteri Luar Biasa lakonannya sendiri yang sedang rancak ditayangkan di TV3 itu adalah tidak bermoral ialah suatu tidak benar. Baginya penonton perlu melihat daripada sudut positif.

“Setiap drama ada penjahat dan ada orang baik. Jadi saya rasa drama-drama semua ada nilai-nilai negatif dan positif. Benda yang positif kita ambil sebagai contoh. Tetapi negatif kita ambil sebagai iktibar. Saya rasa sebagai manusia yang ada akal kita boleh fikir mana yang baik dan buruk”

“Bagi saya kata tak bermoral itu saya tak nak komen apa-apa. Cuma nak cakap tengok cerita itu sampai habis. Pengajaran daripada cerita tersebut boleh diperolehi di penghujung episod. Ketika itu penonton boleh menilainya dengan sendiri,” katanya.

Sebagai pelakon yang membintangi drama itu, pada mulanya dia berasa terkejut apabila mendapat maklum balas seperti itu tetapi tetap optimis dengan kekuatan drama ‘isteri luar biasa’.

“Saya mula-muka terkejut dengan maklum balas apabila ada orang cakap cerita itu tak bermoral kerana saya sendiri yang melakonkan watak itu. Setiap drama mempunyai moral yang kita boleh tunjukkan. Jadi saya seru pada peminat tengok cerita itu sampai habis dulu baru kita menilai”

Buat peminat Nur Fathia, jangan lupa menyaksikan filem lakonan terbarunya bersama pelakon kacak Sharnaaz Ahmad berjudul Darah Panas untuk melihat babak-babak yang dikatakan ‘panas’ itu, pada 4 Jun ini di seluruh pawagam tanah air. (rtky/hfz)


Che Ta Pakai Seluar Pendek Di London?

Kelakar pun ada bila mengenangkan masyarakat kita yang mudah melatah tanpa usul periksa lebih lebih dengan perkara yang bukan dilihat di depan mata. Gambar dalam Instagram selebriti pun boleh menjadi bahan mulut dan perbalahan di kalangan peminat.

Rozita Che Wan yang ketika ini masih bercuti bersama keluarganya di kota London terpalit satu kontroversi apabila beliau didakwa mengenakan seluar atau skirt pendek dalam salah satu gambar yang dikirimkan menerusi Instagram baru baru ini.

Bercakap kepada Berita Harian, Rozita Che Wan mengakui tidak terkesan dengan dakwaan sebegitu kerana jelas beliau tidak mengenakan sebarang pakaian yang mendedahkan aurat selain jelas dirinya bertudung dalam gambar yang diperkatakan.

“Orang buta sahaja yang tak boleh bezakan seluar dengan peha. Kalau orang yang berakal tengok gambar ini mereka takkan komen yang saya tak pakai seluar atau memakai seluar pendek kerana secara jelas saya bertudung. Saya bukannya gila untuk buat seperti itu”

“Saya tahu batas bertudung. Hanya orang yang selalu fikir negatif sahaja akan pantas membuat kesimpulan yang negatif semata-mata. Yang kutuk itu hanya seorang dua dan selebihnya banyak memberi komen mempertahankan saya. Biarlah apa orang nak cakap, saya cool,” ujar Che Ta.

Memang selamba jawapan yang Che Ta berikan. Peminat yang seorang dua sering mencari kesalahan orang itu seharusnya selepas ini lebih sensitif membuat tuduhan lebih lebih jika ianya melibatkan maruah seorang wanita. Menulis komen seperti tiada hati perasaan, heh. (rtky/m)


Tomok Sentiasa Jaga Keselamatan Anak-Anak

Telatah dan juga populariti anak sulung Tomok, Arrianshah Akid yang kini berusia 3 tahun sebenarnya memang mencuit hati tetapi dalam masa yang sama turut membuatkan Tomok berjaga-jaga lebih-lebih lagi apabila mereka berada di luar kawasan rumah.

“Memandangkan Arrian dikenali, saya dan isteri (Siti Rahayu Abas) sentiasa mengawasi setiap gerak-gerinya terutama apabila berada di pusat beli belah. Risau juga, sekarang ini macam-macam hal boleh berlaku. Cuma saya dan isteri sekadar ambil langkah berjaga-jaga,” katanya kepada mStar Online.

Tambah pelakon ini, dia bukanlah berniat mahu mendedahkan anak-anaknya di laman sosial tetapi hanya sekadar mahu berkongsi perkembangan terbaru cahaya matanya bersama para peminat yang tidak putus-putus menyokongnya.

Lebih menarik lagi, Tomok menjelaskan bahawa Arrian mula cemburu terhadap Andra lebih-lebih lagi melihat ibu bapanya bersama adiknya. Malah walau apa pun, menyanyangi adiknya itu. (rtky/s)


Lufya Malu Pandang Lelaki Setelah Berhijab

Perubahan untuk menjadi muslimah sejati bukan sekadar dengan hanya menutup aurat malah perlu juga dilengkapi dengan penjagaan tingkah laku peribadi. Pelakon Lufya yang baru baru ini berhijrah mengakui yang kini dirinya lebih segan apabila bergaul dengan lelaki.

Berkata kepada Murai baru baru ini, Lufya akui malu untuk bertentang mata dengan lelaki setelah dirinya berhijab dan perasaan malu itu timbul secara automatik dan dia juga membataskan pergaulan dengan lelaki yang bukan muhrim.

“Saya sekarang sudah tidak menyanyi, lebih fokus kepada kelas Usrah untuk memperlengkapkan diri dengan ilmu agama, memang sekarang ini saya agak malu untuk berhadapan dengan lelaki,”

“Walaupun saya ada perasaan segan dengan lelaki, tak bermakna saya fobia dengan lelaki, jodoh itu pasti tiba, kalau ditanya mengenai ciri-ciri bakal suami mestilah ada”

“Ciri-ciri itu ialah seorang yang tidak bersifat keduniaan semata-mata, boleh bimbing saya dan balance, kita hidup pun hanyalah sementara, apa-apa pun kehidupan saya ketika ini telah cukup membahagiakan,” ujar Lufya lagi. (rtky/m)


Nedim Nazri Tenang Hadapi Tohmahan Dan Akui Lelaki Sepertinya Hampir Pupus

Beruntung sunguh Nora Danish kerana mempunyai kekasih yang sanggup berkorban apa sahaja tehadap wanita yang dicintainya. Nedim Nazri baru-baru ini memuatnaik luahan hatinya terhadap pelbagai perkara yang menimpa dirinya.

“I don’t care what they want to label me, as long as whatever I do for you and with you makes us happy! Oh yes bayaran saya untuk menjaga dia ialah kasih sayang that she gives me. Love you baby boo noradanish,” antara kata yang ditulis Nedim di Instagram.

Malah, Nedim juga mengatakan bahawa lelaki yang berperwatakan sepertinya sudah hampir pupus. Ramai peminat setuju dengan kata-kata Nedim sambil tag pasangan sendiri di Instagram, mungkin dengan harapan teman lelaki akan berubah jadi romantis seperti Nedim. Heh.

Apa-apa pun, semoga pasangan ini sentiasa bahagia dan sentiasa tenang menghadapi sebarang kontroversi dan juga khabar angin. (rtky/s)


Amber Chia: Berhijab Adalah Pengalaman Indah Buat Diri Saya

Baru-baru ini, Amber Chia telah muncul pada dengan penampilan berhijab pada Festival Hijab Antarabangsa Kuala Lumpur 2015 yang berlangsung di Pusat Dagangan Dunia Putra (PWTC) baru-baru ini memberi pelbagai reaksi dari pelbagai pihak.

“Ia merupakan satu pengalaman indah untuk saya mengenakan hijab hari ini (Jumaat),” tulis Amber yang berhijab sebagai tanda sokongan terhadap kempen festival berkenaan pada laman Instagram miliknya baru baru ini yang menerima perhatian ramai.

Rata-rata peminat menyokong dan memuji tindakan Amber Chia bertudung malah ada juga yang mendoakan agar pintu hati Amber akan terbuka satu hari nanti untuk menerima Islam. Selain itu, emodel ini juga sempat luangkan masa bergambar dengan rakan selebriti yang lain. (rtky/s)


Peminat Berbalah Bila Fazura Bergambar Selfie Dengan Anjing

Entah kenapa, segelintir daripada masyarakat kita sebenarnya masih merasa taboo dengan isu berkaitan anjing walaupun pelbagai maklumat sahih sudah disalurkan. Mungkin juga sikap malas membaca dan merubah pendirian menjadi punca.

Nur Fazura baru baru ini telah menghadiri satu majlis kutipan dana untuk sebuah badan amal menjaga kebajikan haiwan, Furry Friends Farm dan telah memuatnaik sekeping gambar bersama seekor anjing yang turut berada di lokasi tersebut. Dan, ada peminat rasa kurang senang.

BACA: Tampil Dengan Lagu Pertama, Fazura Tidak Kisah Nyanyian Dikritik Ramai

Perkataan haram dan tidak baik terus ditinggalkan oleh mereka yang masih paranoid dengan haiwan bernama anjing ini namun lebih ramai para peminat yang pertahankan tindakan Fazura bergambar dengan anjing tersebut yang selayaknya dilayan seperti makhluk Tuhan lainnya.

Fazura dalam salah satu komen balas pun turut berkata yang beliau lebih yakin dengan pegangan agamanya dan percaya kasih sayang perlu diberikan sama rata kepada semua makhluk Tuhan.

Para peminat yang suka menghentam selepas ini haruslah lebih berhati hati dalam meninggalkan komen takut terserlah pula ceteknya ilmu tentang agama, tidaklah kami katakan orang lain itu tinggi agamanya namun sifat kemanusiaan itu lebih penting bukan? (rtky/m)


Di Sekitar Majlis Aqiqah Anak Aidil Zafuan

Aidil Zafuan dan isteri, Zarema Zainal telah mengadakan majlis aqiqah untuk anak pertama mereka, Ayden Zeeyad pada Ahad baru-baru ini. Dalam majlis itu, rakan-rakan artis turut hadir memeriahkan suasana.

Ayden Zeeyad dilahirkan pada 5 Februari lepas di Hospital Columbia Klang dan merupakan anak pertama Aidil dengan isterinya Zarema Zainal. Kami kongsikan beberapa keping gambar majlis aqiqah cahaya mata Aidil dan isteri bersama anda.

Apa apa pun, semoga keluarga ini akan terus dilimpahi rezeki dan dipermudahkan segala urusan mereka. (rtky/s)